Käyttäjät valitsivat tämän mallin palvelun parhaaksi viikolla 29/2012.\nSain viimein valmiiksi tämän lähes kymmenen vuotta sitten aloittamani dioraaman. Keskityin pääasiassa siihen, että sain valmista aikaiseksi nopeassa tahdissa aina silloin kun motivaatiota työn eteenpäin viemiseen riitti, joten työvaiheiden dokumentointi jäi aivan alkuvaiheita lukuun ottamatta tekemättä. Tästä syystä työvaihekuvatkin jäävät valitettavasti nyt puuttumaan, ja keskityn lähinnä listaamaan käyttämiäni materiaaleja ja työvaiheita.\nAlunperin tarkoitukseni oli rakentaa nopeasti suoraviivainen vinjetti ICM:n 76 mm tykin ympärille laatikon kansikuvaa mukaillen. Kuvassa olevaa maastotyyppiä hieman mukaillen ajattelin tehdä suomaaston, ja toisen hevosen hermostuneesta olemuksesta sain idean, että mukana pitäisi olla jokin, mikä olemuksen aiheuttaa. Jokin eläin tuntui luonnolliselta vaihtoehdolta. Kun tämä eläin tulisi olemaan varsinainen tarinaa kuljettava tekijä, päätin jättää tykin pois pitääkseni alustan koon järkevänä ja asetelman eheänä.\nEri eläinvaihtoehtoja mietittyäni päädyin lopulta lintuun, tarkemmin johonkin metsäkanaan, koska se ei olisi liian iso objekti etualalle, mutta samalla kuitenkin riittävän kokoinen, jotta katsojakin sen huomaa ja ymmärtää tarinan.\nAluksi suunnittelin, että mukana olisi ollut myös munimassa oleva naaraslintu, jota uros suojelisi, ja tämän vuoksi olisi ahdistelemassa kutsumattomia vieraita. Pienellä lähdetutkimuksella huomasin kuitenkin tämän hieman kaukaa haetulta, sillä olin valinnut lintulajiksi metson pääasiassa sen näyttävyyden ja koon vuoksi, mutta koppelo hoitaakin munimisen ja poikasten hoidon melko itsenäisesti, ja vaaran uhatessa pakenee paikalta.\nWikipediasta löysin kuitenkin osuvan tiedon: ”Metsien hakkaamiset ja metson elinalueiden pirstaloituminen on johtanut tilanteeseen, jossa metsokoiraille ei löydy soidinkumppaneita. Tällaiset yksinäiset metsot tunnetaan ”hulluina metsoina”, jotka soidinkiihkossaan saattavat jopa käydä ihmisen kimppuun”. Voitaneen olettaa, että myös vuosien kahinointi asuinmetsissä aiheuttaa tällaista metsomachoilua, joten dioraaman tarina oli sillä selvä, eikä nimeäkään joutunut kovin pitkään pohtimaan.\nDioraamasta voikin nimeä myöten aistia myös viittauksen sortovuosien ja taiteen kultakauden kansallisromanttisiin teemoihin, jossa suomalainen metso puolustaa kotikorpeaan venäläisiä valloittajia vastaan.\nHaaveenani olisikin tehdä tulevaisuudessa useampiakin dioraamoja niin kultakauden klassikoiden kuin muidenkin suomalaisen kuvataiteen ja kirjallisuuden merkkiteosten pohjalta.\nMaaston rakensin pyöreän, noin 19 cm halkaisijaltaan olevan muovisen taulunkehyksen päälle, jonka reunat päällystin polystyreenilevyllä, johon työstin maaston reunojen muodon.\nReunojen sisälle jäävän alueen täytin DAS-massalla, johon muotoilin karkeat maastonmuodot mättäineen. Tämän päälle tein kookoskuidusta sekä useista erilaisista maastosirotteista ja juurten pätkistä pohjakasvillisuutta.\nMatalat heinätupsut ovat MiniNaturin valmistamia. Maalasin ne ruiskulla ennen alustaan liimaamista. Pidemmät heinät ovat luonnosta keräämääni saralajiketta sekä Woodland Scenicsin Field Grassia.\nMaastotyypille ominaiset matalat käppyrämännyt rakensin kuparilangasta. Niiden havutupsut ovat MiniNaturin kuusien tekoon tarkoitettua materiaalia, josta pätkin muutaman millin paloja, jotka liimasin yksitellen oksille. Lammikkoon osittain uponnut puunrunko on luonnosta löytynyt tikku, jonka päällystin kaksikomponenttikitillä, johon muotoilin kaarnaa ja muutaman oksanreiän. Oksat ovat juuria.\nMaaston maalaamiseen käytin pääasiassa Vallejon akryylejä. Lopullisen sävytyksen ja värimaailman yhtenäistämisen toteutin öljyväreillä ja pigmenteillä.\nVeden valoin Andrean Artificial Water -epoksihartsista. Tein pinnalle kevyttä väreilyä painelemalla muutaman tunnin jähmettynyttä hartsia epäsäännöllisen muotoisilla sileäpintaisilla muovisilla helmillä, joita saa askartelutarvikemyymälöistä. Veteen upotetut ja sitä reunustavat kasvit ovat Kamikazurin laserleikattuja paperiheiniä. Lopuksi vahasin veden pinnan lisätäkseni kiiltoa ja hillitäkseni pölyn tarttumista.\nMetso on omaa tuotantoani. Veistin sen perusmuodot laminoidusta polystyreenipalikasta, jonka päälle muotoilin yksityiskohdat kaksikomponenttikitistä.\nFiguurit ovat vähäisellä muokkauksella selvinneitä ICM:n tekeleitä. Ne ovat melko heikkolaatuisia esityksiä, mutta huolellisella maalauksella ja hartsisilla vaihtopäillä lopputulos on aivan kelvollinen. Ohjastajalla on Hornetin kalju pää, jossa keikkuu SKP:n messingistä prässätty kypärä. Toisen figuurin pää on miljoonalaatikon antimia, enkä ole se alkuperästä aivan varma. Kiitokset Marko Teeriojalle kypäröistä!\nFiguurit maalasin Vallejon ja Andrean akryylimaaleilla.\nHevoset olivat tämän dioraaman työläin kokonaisuus. Sahasin useita hevosten jalkoja irti ja vaihtelin niitä keskenään sekä taivutin jokaista jalkaa yhden tai useamman nivelen kohdalta saadakseni haluamani, tarinaa kantavat asennot aikaiseksi. Katkaisin myös oikeanpuoleisen hevosen kaulan useammasta kohdata saadakseni sen luontevampaan asentoon. Muutostöissä kadonneet lihakset muotoilin uusiksi kaksikomponenttikitistä. Samasta tavarasta tein uusiksi myös hevosten harjat ja hännät.\nLyijy- ja alumiinilevyistä leikkelemäni melko monimutkaiset valjaat olivat yksi hankalimmista sekä eniten näppäryyttä ja hermoja vaativista mallailuhaasteista, joihin olen vähään aikaa törmännyt. Lisähaastetta toi vielä se, että ne pystyi rakentamaan ja maalaamaan valmiiksi vasta siinä vaiheessa kun olin jo kiinnittänyt hevoset ja kärryn alustaan.\nHevosten turkit maalasin öljyväreillä, joka on mielestäni vaivattomin keino saada aikaan pehmeät värisiirtymät valo- ja varjokohtien välille tällaisilla isoilla ja suht tasaisilla pinnoilla. Muut kohdat maalasin hevosissakin Vallejon ja Andrean akryylimaaleilla.\nKaikesta vaivannäöstä huolimatta hevosten asento on kokonaisuudessa se osa-alue, johon olen vähiten tyytyväinen. Lähdin alunperin tekemään asennosta mahdollisimman realistista: ei rintamaolosuhteisiin tottunut hevonen ihan pienestä kuitenkaan hätkähdä siinä määrin että nousisi takajaloilleen. Sen sijaan halusin viestiä hevosten pelkoa silmillä sekä asentojen harkitsevana epävarmuutena.\nKymmenessä vuodessa omat mieltymykseni ovat kuitenkin muuttuneet siinä määrin, että nyt en epäröisi hetkeäkään tehdä hevosten asennoista huomattavasti dramaattisempia realistisuuden kustannuksella. En kuitenkaan jaksa tästä sen kummemmin murehtia, koska sommitelma on näiltä osin aikansa tekele, eikä kyseessä toki varsinainen virhe ole. Hieman se kuitenkin harmittaa.\nKärryn rakensin suoraan laatikosta lukuun ottamatta istuinosaa kiertävää kaidetta, jonka kokosin alkuperäisosaa ohuemmasta kuparilangasta. Lisäksi rakensin uusiksi kärryn valjaisiin yhdistävät osat, koska alkuperäisosat eivät olisi olleet aivan yhteensopivat tekemieni valjaiden kanssa.\nMaalasin kärryn Vallejon maaleilla ja Migin säistämistuotteilla.\nTämä alunperin jo vuonna 2003 aloittamani dioraama oli jopa minulle harvinaisen pitkään työn alla ollut teos. Se nousi vuosien saatossa useita kertoja työpöydälleni ja eteni rutistuksittain, mutta välillä oli myös useamman vuoden taukoja, jolloin motivaatiota sen työstämiseen ei ollut.\nTämä on myös siinä mielessä mielessä minulle poikkeuksellinen malli, että olen nostanut sen valmistuttuaan jo kaksi kertaa takaisin työpöydälle, ja tehnyt lisäyksiä ja korjauksia. Ensimmäisellä kerralla lisäsin mäntypuskat, jotka jäivät ajanpuutteen vuoksi lisäämättä kiirehtiessäni dioraaman valmiiksi Unkarin näyttelyyn. Toisella kerralla muutin vielä metson paikkaa Model Expon jälkeen. Kiitokset Jari Lievoselle tähän toimivaan muutokseen houkuttelusta!\nTämän kaiken jälkeen tärkeintä minulle onkin, että voinen viimein ylipäätänsä julistaa tämän dioraaman valmiiksi. Jos nyt alkaisin tehdä vastaavanlaista dioraamaa, tekisin toki monet asiat toisin, mutta olen kaikesta huolimatta tyytyväinen lopputulokseen, ja etenkin siihen tunnelmaan, jonka se välittää – siltä osin dioraama on juuri sellainen kuin alunperinkin halusin.\nMika Haalahti 11.7.2012 15:43 Vastaa lainauksella\nHallittu ja hyvin tehty kokonaisuus. Uniformut voisivat olla hieman tummempi sävyisiä\nOtso Valkeeniemi 11.7.2012 16:58 Vastaa lainauksella\nJaska Rissanen 11.7.2012 17:44 Vastaa lainauksella\nHuikea tunnelma. Todella vaikuttavaa tekemistä. Yritän inistä noista hevosten harjojen lievästä "rastamaisuudesta", mutta ei estä antamasta täysiä pojoja. Tykkään erityisesti maaston suomaisesta olemuksesta ja yllättävän tilanteen tunnusta. Hieno ku hiiva!\nAJ 11.7.2012 17:51 Vastaa lainauksella\nMoi Tomi, Diosi kertoo hienosti "Angry Bird"-tarinan; dion maasto on upeasti toteutettu. Protyötä! Parhain terveisin, AJ\nTimo Rasimus 11.7.2012 18:50 Vastaa lainauksella\nKoska kerta antamani 3,5 on niin alhainen arvo, että joudun selittämään roistomaisuuttani, niin olkoot…\nElikä. Tarina toimii hyvin, ja sekä ihmisten, että eläinten asennot ovat onnistuneet. Vesi on todella hienosti toteutettu, samoin kärry. Hevoset ovat todella hyviä. Maasto on jotenkin hajuton ja mauton, siitäkin huolimatta, että siihen on selvästi nähty vaivaa. Männyn käppyrä on hieno kuin mikä. Suurimpana ongelmana, joka pudotti sen puolikkaan tähden pois, näen ihmisfiguurien ja metson olemuksen. Ihmisten kasvot ovat mainiot, mutta univormut ovat jotenkin räikeitä ja näyttävät muovilta, eivät kankaalta. Voimakkaimmillaan tämä on kävelevässä figuurissa. Istuva on luonnollisemman oloinen. Metsossa näen ongelmana pyrstösulat, jotka ovat kovasti jäykän näköisiä. Veikkaan, että ne saattavat olla mittakaavasta pahasti ulkona.\nKokonaisuus on silti hyvä, enkä kuvitellut kolmea ja puolta tähteä painaessani antavani surkeaa arvostelua. Toivottavasti selitykseni korvaa aiheuttamani mielipahan.\nAntti Pentikäinen 11.7.2012 19:48 Vastaa lainauksella\nAivan upea! Tässä ollaan niin perisuomalaisissa maisemissa ja tunnelmissa, mutta veli khakipukuiset sekoittaa korttipakan:) Ollaanko tässä Laatokan suomaisemissa vai missä.\nÄlyttömän hienosti käytät värejä ja kontrasteja niinkuin aina. Nämä sinun tekeleesi ovat aina pieniä taideteoksia.\nEn osaa sanoa mitään figuurien tai kaluston oikeellisuudesta, kun en ole perehtenyt aiheeseen eli muhun tää uppoaa kuin Patriot ohjus Saddamin bunkkeriin.\nMutta kuten Ranska sanoisi Euroviisuissa: Un score parfait.\nJari Jalonen 11.7.2012 23:22 Vastaa lainauksella\nkomeeta luontoa ja hyvät värit… vesi puunrunkoineen upea..\nMiika Kaarna 12.7.2012 10:04 Vastaa lainauksella\nTaidettiin saada seuraava "Viikon Malli" tästä…\nHuikeaa työtä! Idea tähän dioraamaan on loistava ja metso sekä männyt ovat onnistuneet erinomaisesti samoin kuin koko dioraama.\nKaikki sanottava on jo sanottu, joten muissa asioissa komppailen muita.\nPetri Ola 12.7.2012 12:06 Vastaa lainauksella\nUskomattoman tunnelmallinen dioraama, oikein kuulee kuinka kärryt nitisevät ja hevoset hirnuvat :)\nMaasto on upeasti toteutettu ja siitä löytää jatkuvasti lisää pieniä yksityiskohtia. Aikaa kuvien katsomiseen voisi käyttää loputtomasti.\nTomi Filppu 13.7.2012 14:32 Vastaa lainauksella\nTimo Rasimus 13.7.2012 14:40 Vastaa lainauksella\nToki, mutta eivät paksuja.\nToisaalta, en itse saisi aikaan mitään vastaavaa…\n(Tai kun saisi aikaan edes jotain).\nTomi Filppu 13.7.2012 14:54 Vastaa lainauksella\nJarmo Lindgren 13.7.2012 15:27 Vastaa lainauksella\nVaikuttava pieni dioraama. Maasto auringon paahtamine heinineen, käkkärämänty ja suolammikkoon kaatunut puu ja vesi ovat kaikki omia pieniä ja hienoja yksityiskohtiaan. Metso on varsin näyttävä ja sen kyllä kuulee ajattelevan, että "tulevat nuokin tuossa sotkemaan ja keskeyttämään soidintani" tai kääntäen että "vihdoin jotain jolle voi esittää soidinta". Valjakko kärryineen on hieno, samoin sotilaat. Ainoa, mikä tökkii omaan silmääni, on kävelevän sotilaan mielestäni liian "herneenvirheä" pusero. Tämä siitäkin huolimatta, että tarkoituksella on haettu kirkkaita sävyjä. Turha tässä on enempää mussuttaa, kumpa itse saisin joskus edes kasatuksi figuurin, jota voisi lähteä maalailemaan ;)\nTimo Rasimus 13.7.2012 15:39 Vastaa lainauksella\nLienee parempi, että omalta osaltani lopetan pisteytyksen ja kommentoinnin kokokaan. Annan vääriä pisteitä ja olen väärää mieltä. Skaalavahvuuksiin puututaan jatkuvasti esim. lekomalleissa.\nJarmo Lindgren 13.7.2012 16:25 Vastaa lainauksella\nIhan yleisen selvyyden vuoksi, minä en kommentoinut kenenkään muun antamia kommentteja. Kommenttini olivat vain ja ainoastaan suunnattu Tomille. Tämä vain nyt sen vuoksi, että kirjoitetusta tekstistä ja kommentista saa niin niin luvattoman helposti väärän käsityksen, kuten itsekin olen muissa yhteyksissä jokskus saanut kokea. Kasvokkain annetussa kommentissa saadaan molemmin puolin lisävalaistusta kommentin antajan ja vastaanottajan yleisestä olemuksesta, ilmeistä, äänensävystä, kasvojen ilmeistä, käsien liikkeistä jne jne. En Timo uskokkaan, että kommenttisi olisi suunnattu meikäläiseen, mutta tämä nyt ihan näin varmuuden vuoksi asiaa selkeyttämään ;) Keep going!\nTomi Filppu 13.7.2012 16:45 Vastaa lainauksella\nJarmo Lindgren 13.7.2012 17:08 Vastaa lainauksella\nHenkilökohtaisesti en tarkoittanutkaan kommentoida sitä, että onko jonkun kommentti väärin tai oikein. Tarkoitin sitä, että kirjoitettuna annetun kommentin ja suullisesti annetun kommentin ja mielipiteenvaihdon välillä on eroa siinä miten kommentti annetaan ja miten se vastaanotetaan (käsitetään ja ymmärrätään), eli juuri nämä em. ulkoiset tekijät vaikuttavat pitkälti osapuoliin, mutta niitä ei voi kirjoitetussa teksissä välttämättä havaita. Tämä on ihan faktaa, mikä on käytännössäkin todettu useaan kertaan monen henkilön kesken ;) Tämä kommenttien kommentointi taitaa kohta jo voittaa Brittiläisenkin komiinkan / komedian piirteet ;) Hmm, saisikohan tästä tv-sarjan?\nMutta itse dioraamaan, sehän on mainio kokonaisuus eikä sitä kannata ottaa uudelleen käsitttelyyn kuin vasta muutaman vuoden nukutun yön jälkeen, jos sittenkään ;)\nTomi Filppu 13.7.2012 17:20 Vastaa lainauksella\nJarmo Lindgren 13.7.2012 17:47 Vastaa lainauksella\nMoi Tomi, juurikin näin. Väärinymmärryksen mahdollisuus on aivan uskomattoman suuri, kuten nytkin havaittiin ;) Onneksi emme ole kaikki saman ajattelun- ja tahdonvallan alaisia, vaan olemme kaikki yksilöitä. Juuri siksi saamme täälläkin ihastella mitä erilaisempia ja hienoimpia dioraama-ideoita ja malleja.\nKeep on Rocking & Modelling ;)\nKalle V Aaltonen 16.7.2012 13:19 Vastaa lainauksella\nOn siis aivan tolkuttoman hieno! Mieletön tunnelma ja vahva kokonaisuus. Tilanne ja hahmojen + elikoiden asennot tosissaan elävät ja asetelma on omaperäinen ja hieno. Ei voi kuin ihailla. Itse veistelty metso on mahtava yksityiskohta.\nMeinasin sanoa, että hevoset ovat makuuni hiukan turhan kiiltäviä sota-ajan työjuhdiksi, mutta ilmeisesti (googlen kuvahaun perusteella) ne voivat hikoilla itsensä tuollaisiksi.\nJJ Hilska 27.7.2012 14:27 Vastaa lainauksella\nKäsittämättömän realistinen. Tässä yhdistyy mallinrakennuksen osa-alueita, joita moni ei halua edes yrittää; eläimet, haastava maasto ja vesi. Kaikki ovat tehty esimerkillisellä tavalla, joka vetää sanattomaksi. puunrunko kaatunut suoperäiseen lampeen on jotain niin realistista että hakee kyllä vertaistaan. Metso myös hämmentää ja kertoo että ollaan luettu biologian läksyt tarkkaan ja muutama lintukirja vielä siihen päälle:)\nLauri K 6.11.2013 17:49 Vastaa lainauksella\nItseänikin hieman häiritsee venäläisten sotilaiden liian vihreät puvut, kun nehän olivat enemmän ruskean tai hiekan värisiä. Tosin korkea-arvoisemmilla upseereilla oli usein selkeämmin vihreämmän sävyiset univormut, mutta eivät nekään kirkkaita tai syvän vihreitä olleet. Ajurin telogreikassa (toppatakki) on oikeanlainen väri, mutta housut ovat eri maailmasta.\nMuuten dioraama on aivan eeppinen. Suomaasto on hyvin uskottavasti tehty ja miellyttää silmää. Maasto tuo mieleen lähes puuttoman nevan ruskehtavine ja punertavine mättäineen. Tosin pitäisikö nevalla olla enemmän laajoja rahkasammalmattoja ja hieman harvemmassa saratuppoja? Männyt ovat upeita. Suolammen vesi voisi olla ehkä ruskeampaa, onhan sen pohja yleensä hyvin tumman ruskeaa turvetta, vaikka hienoahan tuo vihertäväkin vesi on.\nAihevalinta on tyylikäs ja kansallisromanttisen symboliikan vertauskuvallinen istuttaminen pienoismallimaailmaan on kiinnostava lisäpiirre.\nSisältö on viimeksi päivittynyt 8.7.2012\nSivu ladattiin 20.1.2021 klo 22:28


Ahdistaako perinteinen ysärimökki? Näin sisustusarkkitehti päivitti kesäpaikan 2020-luvulle! | Ruutu\ntoday 30.4.2021 klo 9.02\nHuvila & Huussin maanantaina jaksossa sisustusarkkitehti Mikko Vesanen ja remonttikoordinaattori Vilja Schepel laittavat uusiksi hyvin perinteisin 90-luvulla rakennetun pyöröhirsimökin. ”30 vuotta ei ole pitkä aika, mutta toisaalta kun lähtee miettimään, miten trendit ja toiveet ja tarpeet ovat muuttuneet, niin tässä niitä lähettiin muuttamaan aika isolla kädellä siihen suuntaan.” Mökkimuutoksessa haluttiin tuoda etenkin upea järvimaisema sisälle. ”Tässä kohteessa tehtiin hirveän vähän aukotusmuutoksia. Muutoin kun poistettiin välipohjia. Hirveän vähällä sait loihdittua sen näkymän sinne sisään”, Vilja sanoo. Myös perinteinen keltaiseen taittava väritys haluttiin muuttaa. ”Mulle suuri oivallus oli mustan tuominen sisustukseen. Saatiin vähän kontrastia ehkä aika perinteiseen mökkiin. Ikkunoiden musta kehys tuli mulla aika ensimmäisenä mieleen, se voisi aika paljon freesata perinteistä pyöryhirsipintaa”, Mikko kertoo. Perinteiset ruutuikkunat vaihdettiin modernipiin versioihin. ”Koska toiveena oli aika moderni tyyli, ruudut poistamalla saatiin hienoa isoa ikkunapinta-alaa, mistä maisema tulee hienosti sisään.” Sisarusten omistamaan kohteeseen tehty remontti on mittava myös budjetin osalta, mutta Vilja kehottaa remontoijia ajattelemaan myös kokonaisuutta. ”Näin kerralla tehtynä kyse on aika arvokkaasta remontista, mutta kun ajattelee, että laittaa remontoitavia vähän osiin: talo pitää maalata, ikkunoita pitää huoltaa tai uusia jopa.” Lopputulokseen on sekä suunnittelija että toteuttaja tyytyväisiä. ”Musta tää on hyvä esimerkki siitä, että vaikka on näinkin perinteinen mökki, siitä saa yllättävän modernin näillä muutoksilla”, Mikko iloitsee. Huvila & Huussi maanantaisin kello 20 Nelosella ja Ruudussa. #huvilajahuussi\nPiharemontoija! Näppärällä vinkillä säästät parhaimmillaan tuhansia euroja\nHuvila & Huussi 11.3.2022\nTältä näyttää uusi Huvila & Huussi -kausi! Remontteja luvassa mm. Samu Haberin, Suvi Teräsniskan ja Heikki Paasosen mökeillä\nHuvila & Huussi 3.3.2022


Posted by Janina Koskenniska | Labels : beauty , lifestyle , traveling\nMoikka taas! Oltiin tossa pari viikkoa sitten Wanhojen risteilyllä ja käytiin niin sanotusti haukkaamassa happea Ruotsin puolella. Onnistuttiin eksymään tunniksi, kun etittiin yhtä ostoskeskusta ja jouduttiin päästiin käyttämään ruotsin kieltä apua kysyessä. Lopulta löydettiin perille vaikka oli vähän ongelmia metron, metrolippujen ja metron portaiden kanssa. Kierrettiin parit kaupat ja mentiin syömään ennen kuin suunnattiin takaisin satamaan ja onnistuttiin jäämään väärällä metropysäkillä... mutta selvittiin laivaan ajoissa!\nAlunperin mun ei pitänyt ostaa mitään Victoria's Secretiltä ja oltiin jo lähdössä, mutta myyjä tuli kysymään multa oonko tsekannut jo heidän -30%-pisteen ja olihan mun ihan pakko kurkata! Sieltä löyty ihana meikkipussi/clutch, jossa oli Pure Seduction-tuoksusta body mist, rasva ja suihkugeeli ja hintaa oli vain about 18€! Toi lähti melkein jokaisen tytön mukaan!\nSephora oli pakko tsekata ja tiesin jo etukäteen mitä sieltä lähden hakemaan. Eli NARS:in Radiant Creamy Concealer sävyssä Custard. Oon kuullut tosta niin paljon hyvää ja oon hieman kyllästynyt MAC:in Pro Longwear Concealeriin. Tykkään tosta tosi paljon, mutta en huomaa mitään erityistä eroa noiden kahden tuotteen välillä... NARS levittyy ehkä hieman nätimmin. Hintaa oli noin 25€.\nMua jäi vielä himottamaan Too Facedin tuotteet ja River Islandin laukut, mutta ehkä joskus toiste! - J\nHellou! Sain valita House of Brandonilta pari tosi mieleistä tuotetta yhteistyön merkeissä. House of Brandon on siis nettikauppa, jossa myydään mm. Niken, Conversen, Vilan ja Dr. Denimin tuotteita. Tuotteet saapuu postissa jo yhdessä päivässä, joka on tosi positiivista! Ei tarvitse ootella pakettia ikuisuuksia.\nMun ehdoton lemppari on noi Niken niin ihanan väriset urheilurintsikat, jotka on saanut myös paljon kehuja muilta. Noissa rintsikoissa on tosi hyvä tuki ja niillä on hyvä urheilla. Oon kyllä semmonen välineurheilija, että oksat pois... just ostin toiset urrit ja juoksuhousut ja nyt oon katellut vähän uusia juoksukenkiä.\nToinen tuote on Vilan paita, joka on tosi simppeli edestä, mutta takaata se on avoin ja siellä on vähän pitsiä ja pari narua. Oon kaivannut mun vaatekaappiin jo muutaman vuoden tommosta simppeliä mustaa paitaa ja nyt nappas!\nKolmas tuote on ihan perus Vilan musta mekko, jossa on selässä vetoketju. Kuvassa mekko näyttää vähän tylsältä, mutta sitten, kun ilmat lämpenee taas pääsette näkemään tota asukuvissa enemmän! Nään niin monta asukokonaisuutta ton mekon kanssa.\nMikä on teidän lempparituote näistä kolmesta? - J


Incat ry – Näyttelyverhojen teko-ohje\nYksinkertainen näyttelyhäkin verhojen teko-ohje\nTeksti: Raija Kalliomäki\nVerho on 65cm korkea ja vähintään 200cm pitkä kangas + saumavarat. Saumavaraa kannattaa varata ylös sen verran että vaijerikujan alla kangas on kaksin kerroin eli noin 6 cm ylös ala käänteeseen voi varata 2cm. Sivureunoihin 3cm. Häkin kokohan on 3x65cm sekä korkeus 56cm. Korkeuteen on varattu kangasta sen vuoksi että se taittuu pohjapussin alle. Verho voi olla pidempikin kuin tuo 200cm, niin menee hieman laskoksille. Yhden verhokujan pituus on suoraan jaollinen kolmella verhon pituuteen nähden.\nEnsin kannattaa ommella tuo verho-osa valmiiksi yläkäänne, joka siis korkea noin 4cm, sekä sivusaumat. Vinkkinä sanoisin että saumat on mukavampi ommella jos ne silittää ensin valmiiksi. Jos epäilet että kissa menee verhojen taakse hyvä apu sivusaumoihin on kanttinauhat, jotka saa sitten solmittua häkkiin kiinni.\nSaumojen jälkeen verho vain laskostetaan kolmeen osaan niin saadaan noiden vaijerikujien mitta selville ja ne ommellaan paikoilleen, nurjalle puolelle.\nVaijereita saa ostaa marketeista. Vaijerin mitta per seinä on 63cm, koska siihen tulee myös koukut.\nPohjan teen yleensä pussina ja tuohon 65cm:iin pitää lisätä myös saumavarat. Yhden reunan jätän keskeltä avoimeksi niin sinne saa laitettua pehmusteen. Tai sitten voi pohjan tehdä myös tikkikankaasta, karvasta tms.\nMukava on myös alasuoja omien tavaroiden edessä: leveys 65cm+ saumanvarat ja korkeus 80cm. Myös tähän osaan kannattaa ommella tuo vaijerikuja ja yläsaumaan mielellään samanlainen käänne kuin verhoihin. Tässä kannattaa myös ommella saumat ensin ja sitten tuo vaijerikuja.\nKattoon olen käyttänyt voileeta tms. harsokangasta. Voilee on siitä hyvä että häkkiin menee hieman valoa ja sillä voi myös antaa ”hömpsötunnelmaa” yleisölle.\nKaton kokohan on 65x65cm.\nKuvassa olevat verhot ovat tehty ohjeen kaavan mukaan.\nNiin että perusverhojen päälle on vielä ommeltu tuo valmiiksi rypytetty paljetti (tummempi) kangas, jonka jälkeen on ommeltu vaijerikuja paikalleen.\nKuvat: Aarre Muuro


Britannia voi venyttää brexitiä enintään kolmella kuukaudella, jos se haluaa välttää eurovaaleihin osallistumisen – Hämeen Sanomat\nPerussopimuksen mukaan jäsenvaltiot eivät voi vetäytyä europarlamenttivaaleista.\nBrittipoliitikko Jean Lambert aloitti euroedustajana vuonna 1999 ja päättää muiden brittimeppien tavoin EU-uransa viimeistään kesäkuun lopussa. Vihreän ryhmän meppi oli kaksi vuotta sitten ehdolla parlamentin puhemieheksi. Kuva: Gerard_Cerles\nVaikka Britannian ero Euroopan unionista lykkääntyisi maaliskuun 29. päivän alkuperäisestä takarajasta, maan ei tarvitse osallistua kevään eurovaaleihin. Toukokuussa järjestettävissä europarlamenttivaaleissa valitaan euroedustajat seuraavalle viisivuotiskaudelle.\nBritannia voi tosin välttää vaalit vain siinä tapauksessa, että se varmasti lähtee EU:sta ennen heinäkuuta, jolloin uudet mepit aloittavat työskentelynsä.\nBrexitin venyttämisellä yritetään suoda Britannialle mahdollisuus erota EU:sta sopimuksen kanssa.\n– Jos uusi eropäivä on 30. kesäkuuta, he eivät osallistu vaaleihin, sanoo oikeusministeriön vaalijohtaja Arto Jääskeläinen.\nHeinäkuussa oltava uudet edustajat\nEU:n todennäköisesti tarjoama kesäkuun lopun uusi brexit-takaraja on tarkasti harkittu ja johtuu nykyisten euroedustajien viisivuotiskauden päättymisestä. Toistamiseen brexitiä ei ole mahdollista siirtää eteenpäin.\n– Jos ero ei tapahdukaan silloin, oltaisiin isoissa ongelmissa. Jos Britannia haluaa olla jäsen heinäkuun alussa, sillä pitää olla perussopimuksen mukaisesti kansalaisten vaaleilla valitsemat edustajat, sanoo Jääskeläinen.\nPerussopimus sitoo EU-jäsenvaltioita niin, että ne eivät saa vetäytyä eurovaalien järjestämisesta tai päättää itsenäisesti euroedustajiensa kauden pidentämisestä, mikä saattaisi Britannian tapauksessa juolahtaa mieleen.\n– Perussopimus sanoo, että kaikilla EU-kansalaisilla on oikeus olla edustettuina EU:ssa. Jokaisen maan pitää siis järjestää vaalit, sanoo eurooppaoikeuden professori Päivi Leino-Sandberg Helsingin yliopistosta.\nLisäajasta ei ole vielä päätetty.\n“Asiat eivät ole mustavalkoisia”\nLeino-Sandberg muistuttaa, että EU on aikaisemmin tehnyt erilaisia tilapäisjärjestelyjä unionin laajentumisen yhteydessä.\nParlamentissa on istunut meppejä, joiden kausi on ollut lyhyempi.\nThe Guardianin haastattelemien EU-lähteiden mukaan Britannian eropäivää voisi lykätä vieläkin pidemmälle siinä tapauksessa, että maa päättäisi järjestää uuden brexit-kansanäänestyksen.\n– Parlamentin ensimmäinen istunto on heinäkuussa, ja Britannialla pitäisi olla siellä edustajat, jos se on yhä jäsenvaltio. Mutta asiat eivät ole mustavalkoisia EU:ssa, lehden haastattelema diplomaatti sanoi.


Raakel Lignell menetti siskonsa kolmevuotiaana: ”Minusta tuli pärjääjä ja lohduttaja jo varhain” | Me Naiset\nRaakel Lignell menetti siskonsa kolmevuotiaana: ”Minusta tuli pärjääjä ja lohduttaja jo varhain”\n19.3.2020 klo 6:33\nRaakel Lignell julkaisi viime syksynä omaelämäkerrallisen kirjan, nyt hän kirjoittaa fiktiivistä romaania. Kirjoittaminen on hänelle tapa jäsentää maailmaa ja minuuttaan.\nRaakel Lignell on ymmärtänyt vasta aikuisena, miten vahvasti isosiskon kuolema on leimannut hänen koko elämäänsä.\nRaakel Lignell oli juuri täyttänyt kolme vuotta, kun hänen kuusivuotias isosiskonsa Säde menehtyi leukemiaan. Oli jouluaaton aatto.\n– Ajattelin pitkään, että minä selvisin tragediasta meidän perheessämme parhaiten. Vasta viime aikoina olen tajunnut, kuinka vahvasti siskoni kuolema vaikutti lapsuuteeni ja minuun.\nRaakel muistaa edelleen tarkasti siskonsa hautajaiset ja sen, kuinka yritti lohduttaa äitiä surun keskellä. Raakel kertoo, että hänestä tulikin pärjääjä jo varhain.\nPerhe meni eteenpäin, sillä oli pakko.\n– Jälkikäteen ihailen vanhempiani siinä, että vaikka oli surua ja itkua, siihen ei jääty vellomaan.\nKeho muistaa sen, minkä mieli torjuu\nKun Raakel nuorena lähti asumaan Berliiniin ja tapasi poikaystävän, hänen elämäänsä astui toisenlainen tuska. Suhteeseen tuli ensin manipulaatio, sitten fyysinen väkivalta. Tästä Raakel on kertonut myös viime syksynä julkaistussa kirjassaan Älä sano että rakastat.\nVäkivaltaisen liiton muistot kuplivat edelleen välillä pintaan. Etenkin keho muistaa kaiken.\n– Vasta nyt olen alkanut tajuta, kuinka paljon olen kantanut kehossani väkivaltaisen suhteen ja häpeän muistoja, vaikka suhde kesti vain vuoden ja kolme kuukautta. Olen panssaroinut ne todella monella kerroksella kehossani, Raakel sanoo.\nMyös selittämättömät terveydelliset ongelmat ovat nyt saaneet selityksen. Viime vuosina erilaiset krempat ovat seuranneet toinen toistaan. Aina kun Raakel on selättänyt yhden, toinen on jo ollut odottamassa vuoroaan.\n– Ajattelen helposti, että pitää vaan jaksaa, vaikka muut kaatuisivat. Kun mieli ja pää ovat kovia eivätkä hellitä, keho on antanut signaaleja eri kautta. Se on säilönyt itkemätöntä itkua ja raivoamatonta raivoa. Kehoni reagoi asioihin, joita mieleni välttelee. Se on loppuelämäni läksy.\nMitä muita kriisinpaikkoja 53-vuotiaan Raakelin elämässä on ollut? Mitkä ovat hänen tärkeimpiä oivalluksiaan? Lue koko Elämäni oivallukset -juttu Me Naisten numerosta 12. Tuoreen lehden voit lukea myös täältä.\n17.9.2016 klo 19:03\n27.2.2019 klo 20:31\nRaakel Lignell kärsi tyhjän pesän syndroomasta – näin se vaikutti koko elämään


Viisi hyödyllistä sivua opettajille | Jari Lehtinen\nDelicious tai Diigo ovat internetissä toimivia sivuja, jonne voi tallentaa selaimen kirjanmerkit. Voit helposti jakaa ja säilyttää linkit. Monesti tiedostaakin, että jotain sivua internetissä tulee tarviamaan mutta sitten unohtaa sen linkin. Käyttämällä näitä apuvälineitä voivat opettajat internetin välityksellä jakaa ja säilyttää tarpeelliset sivut. Pystyt myös löytämään uusia mielenkiintoisia sinua lähellä olevia aiheita ja linkkejä.\nDropbox on yksi omista henkilökohtaisista suosikeistani. Dropbox mahdollistaa 2 GB tallennustilan internetin välityksellä. Lisäksi tietokoneellesi muodostuu verkkokansio, jota pystyy jakaa halutuille osapuolille ja usean tietokoneen kesken. Esimerkiksi voin tallentaa tiedoston koululla MacBookillani omaan Dropbox kansiooni ja avata sen sitten kotona Windows pöytäkoneellani. Kansion sisällön voi helposti rajata koskemaan vain haluttuja henkilöitä. Ei turhaa ajantuhlausta tai ongelmia liian suurien tiedostojen kanssa, mitä monesti sähköpostissa esiintyy. Tallennustila on alussa 2 GB, mutta erilaisia asioita kuten kutsumalla ystäviä Dropboxin käyttäjäksi on mahdollista saada enemmän tallennustilaa. Aina on tietenkin olemassa myös mahdollisuus ostaa lisää tallennustilaa.\nEdmodo kuuluu myös ehdottomiin suosikkeihin. Voit luoda oman sosiaalisen verkoston luokan ryhmän tai koulussa työskentelevien opettajien kesken. Erittäin kätevä tapa pitää tiedostot, linkit ja keskustelu yhdessä paikassa. Edmodon avulla myös vähennät huomattavasti paperien ja sähköpostin käyttöä, mikä taas jättää aikaa muille asioille. Todella käyttäjäystävällinen sivusto, jossa valitset vain oletko opettaja vai oppilas. Hetken tutustumisen jälkeen käytät sivua jo kuin vanha tekijä.\nKuvankäsittelyyn yksittäisiä internet sivuja on useita. Näistä jotkut ovat yksinkertaisempia kuin toiset, mutta silti kaikilla on omat ainutlaatuiset ominaisuudet. Selaa kaikkia erilaisia työkaluja vaikka Aviary tai Picnik sivujen kautta ja varmasti löydät itsellesi sopivan. Erinomainen käytettävyys koulujen ATK- luokkiin, jossa monesti koneille ei saada asentaa ulkopuolisia kuvanmuokkaus ohjelmia.\nKalenterien ja oman aikataulun järjestämiseen yksi parhaista työkaluista on Doodle niminen sivusto. Erinomainen työkalu opettajille järjestää tapaamiset tai sosiaaliset tapahtumat. Yksi käyttäjä luo tapahtuman ja kutsuu muut käyttäjät mukaan. Jokainen pystyy jakamaan omaa aikaansa ja valita sopivimman ajankohdan tapaamiseen.\nPosted by: admin // Blogi // October 9, 2014\n← Opettavaisia sivuja Kauneustuotteiden ostaminen internetissä →


Endometriitin antibioottihoito: tehokkaat keinot taudin torjumiseksi - Verenvuoto\nEndometriitin antibioottihoito - mitkä lääkkeet ovat tehokkaita?\nTerveen vauvan kestämiseksi naisen lisääntymisjärjestelmän on oltava terve. Tämä koskee ensisijaisesti kohtua, koska sikiön munan implantointi ja sen jatkokehitys riippuvat sen tilasta. Yleensä kohdun sisäkerros - endometrium, varmistaa alkion luotettavan kiinnittymisen ja suosii sen kasvua. Gynekologisessa käytännössä on usein tapauksia, joissa tulehduksellinen prosessi, nimeltään endometriitti, alkaa endometriumissa. Tämän taudin hoidolla pyritään eliminoimaan tulehduksen aiheuttaneet patogeenit, joten endometriitin antibiootteja käytetään melko laajasti.\nKohdun limakalvon patologiset vauriot voivat ilmetä erilaisten infektioiden patogeenien kohdunkaulakanavan läpi tunkeutumisen seurauksena. Tulehdusta provosoi altistuminen viruksille, sienille, mykoplasmille, streptokokille, klamydialle ja muille patogeenisille bakteereille. Endometriitti sen aikana voi olla akuutti ja krooninen.\nPatologian akuutti puhkeaminen voidaan laukaista gynekologisilla toimenpiteillä, esimerkiksi:\nkun teet abortin;\nkun asennat kohdunsisäistä laitetta;\nkohtuun kohdistuvan diagnostisen kovettumisen aikana, hysteroskopia;\nsukupuolielinten kroonisten sairauksien läsnäollessa;\nsynnytyksen jälkeisten komplikaatioiden seurauksena, etenkin keisarileikkauksen jälkeen.\nImmuunivasteen heikkenemisen takia kohdun sisäkerroksen tulehdukset ovat mahdollisia, koska naisella on sukupuoliteitse tarttuvia infektioita tai synnynnäisiä synnynnäisiä sairauksia, kuten diabetes, hormonitoimintaa häiritseviä hormonitoimintaa tai hormonaalisia toimintahäiriöitä.\nTaudin krooninen kulku kehittyy kohdun endometriumin akuutin tulehduksen komplikaationa tai jatkona, jota ei voida parantaa nopeasti lääkemenetelmillä. Siksi on erittäin tärkeää, että endometriitin krooninen muoto hoidetaan varhaisessa vaiheessa eikä sitä johdeta akuutin muodon patologiaan.\nMitä lääkkeitä tarvitset endometriitin hoitoon? Patologian diagnosoinnissa suoritettujen terapeuttisten toimenpiteiden tehokkuus riippuu suoraan hoidon aloittamisen oikea-aikaisuudesta. Endometriitti, joka johtuu vakavien synnytyksen jälkeisten komplikaatioiden taustasta, vaatii hoitoa sairaalassa.\nSen kevyempiä muotoja voidaan hoitaa ilman potilaan hospitalisointia. Endometriitin hoitoon käytettäviä lääkkeitä ovat joukko antibiootteja ja mikrobilääkkeitä.\nEndometriitin hoito antibiooteilla perustuu infektion patogeenin määrittämiseen ja sen kielteisten vaikutusten poistamiseen kohdun limakalvoon. Useimmissa tapauksissa endometriitti on monimikrobinen sairaus, ts. Tulehdus tapahtuu, kun mukana ei ole yksi, vaan useita taudinaiheuttajia, jotka kulkeutuvat kohtuun emättimen mikrofloorassa nousevia polkuja pitkin. Siksi lääkärit käyttävät taktiikkaa määrätä laajavaikutteisia antibiootteja endometriittia varten.\nGynekologi valitsee lääkehoidon tutkimuksen perusteella. Mitä spesifisiä antibiootteja tulisi käyttää endometriitin hoitoon, riippuu niiden analyysien tuloksista, joilla määritetään infektion aiheuttajat ja määritetään kehon herkkyyden taso tietyille antibiooteille. Samanlainen hoitotaktiikka suoritetaan naisilla, joilla on krooninen endometriitti. Sen mukaisesti valitaan ne lääkkeet, jotka ovat tehokkaimpia suhteessa tunnistettuihin taudinaiheuttajiin ja joille kehossa on suuri herkkyys. Näitä antibiogrammeja käyttämällä määritetään, kuinka patologinen kasvisto reagoi useisiin lääkkeiden pääryhmiin, ja kuvataan hoito-ohjelma..\nJos endometriitin akuutissa muodossa on merkkejä, ongelman ratkaisemiseksi käytetään erilaista lähestymistapaa. Koska tarvittavat testit (inokulaatio, antibiootogrammi) vievät huomattavan ajan, noin 2 - 5 päivää, ja kohtu kohdistuu nopeasti pilaan, he yrittävät valita terapeuttisia lääkkeitä, joiden keskinäinen vaikutus voi vaikuttaa mahdollisimman moniin taudinaiheuttajiin ja johtaa patologian kehitys.\nOikea-aikaiset hoitotoimenpiteet laajavaikutteisten antibioottien kanssa endometriitin suhteen antavat hyviä tuloksia suurelle osalle sairaita potilaita.\nSairauden akuutin ja kroonisen muodon terapeuttisissa toimenpiteissä suositellaan useiden kefalosporiinien käyttöä. Keftriaksonia endometriitin hoitoon määrätään melko usein.\nTämä antibiootti kuuluu lääkkeiden kolmanteen sukupolveen, jolle on tunnusomaista laaja vaikutusvaikutus patogeenejä vastaan. Se vaikuttaa aktiivisesti aerobien ja anaerobien, samoin kuin gram-positiivisten ja gram-negatiivisten mikro-organismien kanssa. Keftriaksonia tehostaa muiden lääkkeiden, jotka määrätään samanaikaisesti fluorokinolonien vapautumisesta, vaikutusta, esimerkiksi keftriaksonin ja klindamysiinin yhdistelmää pidetään onnistuneena.\nSe estää kohdun onkalossa ja emättimen holvissa asuvien anaerobien kehitystä endometriitilla, Metronidatsoli-lääkkeellä, jota käytetään akuutin endometriitin monimutkaisessa hoidossa. Esimerkiksi lääkärit käyttävät usein ampisilliini-gentamysiini-metronidatsoli-yhdistelmää, jonka avulla tämän lääkekompleksin keskinäinen toiminta kattaa potentiaalisten tartunta-aineiden mahdollisimman laajan toiminta-alueen..\nOn tärkeää ottaa huomioon, että annostus samoin kuin lääkkeiden valinta riippuu prosessin vakavuudesta ja vakiintuneista patogeenityypeistä. Esimerkiksi, jos paljastuu, että klamydia on mukana tulehduksellisessa prosessissa, lääkärit suosivat doksisykliinin käyttöä.\nOn tarpeen kiinnittää huomiota siihen, että tehostettu antibioottihoitojärjestelmä on perusteltu sairauden akuuteissa muodoissa, kun taas krooninen kulku vaatii hoitoa, jossa on pääasiassa immunostimulantteja, jotta elimistön omat puolustusmekanismit aktivoituvat. Tämä saavutetaan käyttämällä hoito-ohjelmaa, joka sisältää tietyn antibioottiryhmän lisäksi vakavia annoksia immunomodulaattoreita, vitamiinikomplekseja sekä aineita, jotka edistävät vaurioituneiden kudosten regeneraatioprosessien aktivointia, esimerkiksi Actovegin.\nEndometriitin hoidossa suositeltujen antibioottien luettelo sisältää:\nLääketeollisuus parantaa jatkuvasti gynekologisten sairauksien hoitoon tarkoitettujen lääkkeiden kehittämistä. Yksi sellaisista onnistuneista kehityksistä on lääke Longidaza. Endometriitin patologia johtaa asteittaiseen kasvuun sidekudoskohtien endometriumin limakalvossa, kiinnitysten muodostumiseen edelleen kudoksissa, jotka sijaitsevat tulehduksen fokuksen vieressä. Tämä häiritsee niiden normaalia toimintaa ja voi johtaa munanjohtimien hedelmättömyyteen. Endidatriitin kanssa tehdyllä longidaasilla ei vain pysäytetä tarttumisprosessia, vaan myös sen vuoksi, että sen koostumuksessa on erityistä entsyymiä, joka hajottaa kuitumaisia sulkeumia, se voi vaikuttaa jo muodostuneisiin adheesioihin.\nLongidaasi parantaa veren mikroverenkiertoa, mikä vähentää kohdun kudosten turvotusta ja jännitystä, ja parantaa myös antimikrobisten aineiden tunkeutumista endometriumin tulehduksellisiin fokuksiin. Kliiniset tutkimukset lääkkeellä, jolla on innovatiivisia ominaisuuksia, vahvistavat Lognidaasin tehokkuuden endometriitin hoidossa.\nYksi uusimmista lääkkeistä useissa antibiooteissa on Sumamed. Sen on kehittänyt kroaattilainen yritys, ja monet kotimaiset ja ulkomaiset asiantuntijat ovat ottaneet sen käyttöön. Sen vaikuttava aine on atsitromysiini. Endometriitin kanssa sumamed määrätään, jos potilaalla on vähentynyt herkkyys tavanomaiselle antibioottialueelle.\nSumamedin vaikutustapa patogeeneihin on hyvin laaja, se on aktiivinen klamydiaa, mykoplasmaa ja ureoplasmaa vastaan. Lääkkeen kyky kerääntyä tulehduksen keskipisteeseen erottaa sen muista antibiooteista.\nKliinisissä tutkimuksissa havaittiin, että vaikuttavan aineen Sumamedin aktiivisuus voi jatkua jopa 5–7 päivää lääkkeen viimeisen käytön jälkeen. Tämä lääke on niin tehokas, että sen sijaan, että otettaisiin säännöllinen 7 päivän kestävä antibioottikurssi, Sumamed riittää ottamaan 3 päivää akuutin tulehduksen vaikutusten lievittämiseksi..\nEndometriumin kohdun patologia on vakava gynekologinen patologia, mutta pätevän ja pätevän gynekologin kehittämän hoitosuosituksen seurauksena se voidaan parantaa, välttäen komplikaatioita.\nMonet hedelmällisessä iässä olevat naiset kohtaavat ainakin kerran elämässään sellaisen ongelman kuin kuukautisten epäsäännöllisyys. Syklin epäonnistumiset voivat laukaista täysin eri tekijät....\nKuukautisten epäsäännöllisyyden hoito kansanlääkkeillä kotona\nNormaalien kuukautisten aikana naisen tulisi tuntea vain lievä pahoinvointi ja raskaus alavatsassa, vain harvat kärsivät tällä hetkellä selkäkipuista.....\nPahoinvointi vaihdevuodet: syyt ja menetelmät voittamiseen\nOsta Anion WinIon -tiivisteitä (edistynyt Love Moon) ja muita Winalite-tuotteita (Vinalight)\nPistos sammus - oireet ja syyt\nMitä ottaa sammalta hoitavalle naiselle - paras tapa\nMitä tehdä, jotta kuukautiset menevät? Vastaus on yksinkertainen: ota yhteys gynekologiin. Jokaisen naisen on ymmärrettävä tällaisen teon vaara, mutta valitettavasti vain harvat ymmärtävät sen.\nKuukautisten ensimmäinen päivä: miten määrittää\nMiksi, kenelle ja milloin progesteronia injektoidaan kuukautisiin?


JäPS edustus 10 kautta kakkosta - JäPS edustus\nKymmenen kautta Kakkosta\nJäPSin edustusmiehistön ensimmäinen prioriteetti tulevan kauden osalta on harvinaisen selkeä; nousua seuraavalle sarjatasolle, miesten Ykköseen, tavoitellaan vuonna 2020 määrätietoisemmin kuin kertaakaan aiemmin. Taustaorganisaatiota on menneiden kausien aikana vahvistettu tasaisesti ja voipa joukkueen pelillisen kyvykkyydenkin hyvällä omallatunnolla väittää olevan riittävällä tasolla tuon virstanpylvään saavuttamiseksi. Vaikka katse on siis suunnattu tiukasti tulevaan, haukataan hetki happea ja kurkistetaan tässä välissä sen sijaan edustusjoukkueen lähimenneisyyteen.\nPäättynyt vuosikymmen oli kiistatta menestyksekkäin edustusjoukkueen historiassa. Kakkosessa oli toki tällä vuosituhannella käyty kerran aiemminkin, mutta vuoden 2001 visiitti päättyi lopulta sarjataulukon jumbosijalle, joten vasta tällä viimeisimmällä rupeamalla on paikka Palloliiton hallinnoimissa sarjoissa kyetty ensi kertaa vakuuttavasti vakiinnuttamaan. Alkavan kauden päätteeksi täyteen tulee siis peräkkäiset kymmenen kautta Kakkosta, ja nähtäväksi jää, onko lisää luvassa, vai aloitellaanko uutta putkea uudella tasolla.\nKolmosen pölyt karistettiin jaloista tuolloin vuosikymmen takaperin tavalla, joka ei tosiaankaan jättänyt sijaa kysymyksille. Lohkonsa piikkipaikalta itsensä vuoden 2010 syksyllä löytänyt JäPS oli voittanut 22 pelaamastaan ottelusta 21 ja kirjauttanut maalierokseen huimat 121 tehtyä ja 15 päästettyä osumaa.\nMiesten edustusta jo tuolloin seuranneille tuttuja naamoja löytyy organisaatiosta vielä tänäkin vuonna. Hävyttömän kasan maaleja tuolla Kolmosen kaudella latonut Jani ”Jasi” Myllyniemi paiskii hommia nyt Osku Partosen kakkosmiehenä, ja vaikka pelit edustusmiehistössä taitavat olla takana, saattaa Jasin kenties vielä bongata Nelosen kentiltä. JäPSiä Kakkoseen nostamassa olleista nimistä pelaajasopimuksen tällekin kaudelle ovat kirjoittaneet puolestaan kapteeni Roope Autio, jokapaikanhöylä Tero ”Nysse” Uusitalo, ikinuori Tuomo ”Eepi” Huusko, Turusta paluun Järvenpäähän tehnyt Tuomas ”Tuoppi” Kyytsönen ja veräjää edelleen vahtiva Altti Mäkinen.\nEnsimmäiseen Kakkoseen kauteen lähdettiin Tuomo Kivimäen ohjastamana pitkälti samalla ryhmällä kuin nousukin oli saavutettu. Uusista vahvistuksista kenties mieleenpainuvimman JäPS-uran on tähän mennessä tehnyt kulttipelaajan maineeseen ansaitusti noussut Joni ”Nortti” Norring, jonka pohkeita JäPS-fanit kaipaavat varmasti tulevallakin kaudella. Toinen puolustuspään hankinta Tero Heikkilä luo puolestaan nykyään uraa YouTuben puolella. Yläkertaa ensimmäistä Kakkosen kautta varten vahvistamaan saapui puolestaan nykyinen päävalmentaja Partonen.\nVaatimattomasta budjetista huolimatta debyyttikausi Kakkosessa oli suhteellisen onnistunut. Vaikka aivan kirkkaimmille sijoille päätymisestä ei missään vaiheessa ollut vaaraa, 14 joukkueen länsilohkon kuudes sija lohkon kovimmalla maalimäärällä oli kelpo suoritus. Lämmöllä muisteltaneen erityisesti Turun yläkentällä sarja-avauksessa otettua täyttä pistepottia esimerkiksi Jere Urosen tuolloin tähdittämästä ÅIFK:sta. Maalinteossa tuossa ottelussa onnistuivat Ville ”Jallu” Jauhiainen, Jasi Myllyniemi ja kahteen otteeseen sittemmin crossfit-salien puolelle siirtynyt Antti Autio.\nEnsimmäisen Kakkosen kauden jälkeen Tuke Kivimäki astui ansaitulle lepolomalle päävalmentajan roolistaan ja edustuksen peräsimeen saatiin ainakin järvenpääläisten junioripelaajien jo ennalta tuntema Mika Sandberg.\nRinkiäkin päästiin vahvistamaan laajemmalla skaalalla kuin vuonna 2011. Lasse Palovaaran ja Antti Liesjärven johtamaa puolustuslinjaa vahvistamaan saapuivat viimeksi junnuikäisenä JäPS-nuttua kantanut Matias Koskimäki ja Keravalta siirtynyt Severi Huikko. Keskikentälle paluumuuttajina saatiin Onni Koivu ja Riku Heinonen. Hyökkäyspäähän lisää tulivoimaa tulivat tuomaan Koivun tavoin PKKU:sta JäPSiin palannut Tuure Nummi ja lohkon maalikuninkuuden 24 osumalla nimiinsä lopulta vienyt Einari Kurittu.\nKevät 2012 alkoi melkoisella ilotulituksella, kun kotiavauksessa Koivusaaren tekonurmella kaatui ensin MP, yksi lohkon ennakkosuosikeista, lukemin 5-0, ja sen jälkeen KTP vieraissa 0-4. Sama meininki jatkui pitkälti läpi kauden, ja vaikka kehnompiakin esityksiä mahtui matkan varrelle, varmistui lohkovoitto viimeisellä kierroksella komean yleisömeren edessä Atlantista vastaan vastoin useimpien Kakkosta seuranneiden ennakko-odotuksia. Ykkössijan takuumiehinä on jo mainittujen lisäksi syytä nostaa esiin ainakin keskikentän Saarikoski-Heimonen -akseli.\nNousukarsinnassa vastaan asettui pohjoislohkon nimiinsä vienyt AC Kajaani, joka lähti ottelupariin melkoisena ennakkosuosikkina. Varamiehisenä kotona pelattuun avausotteluun lähtenyt JäPS ei kuitenkaan luovuttanut taistelutta, vaan etenkin elämänsä ottelun pelanneen Palovaaran johdolla raapi arvokkaan maalittoman tasapelin. Jälkimmäisessä osaottelussa Kajaani sai kuitenkin ujutettua pallon kertaalleen maalia vartioineen Janne Laihon selän taakse, ja kun JäPS ei tähän pystynyt vastaamaan, jäi nousu Ykköseen haaveeksi.\nOlisi tietysti mukavaa hieman venyttää totuutta ja väittää, että seuraavalla kaudella jatkettiin siitä, mihin 2012 oli jääty. Toisin kuitenkin kävi. Avausottelusta Kouvolan Susia vastaan saatiin vielä kolme pistettä raavittua, mutta siitä suunta oli vain alaspäin. Edellisen kauden runkomiehistöstä iso osa oli menetetty muihin seuroihin tai loukkaantumisten uhrina, eikä korvaavia pelaajia onnistuttu värväämään riittävissä määrin. Oli sitten kyse huonosta tuurista tai jalkapallojumalien edellisen kauden odottamattomista onnistumisista vaatimasta uhrista, ei mikään tuntunut onnistuvan.\nVain viimeisellä kierroksella vastoin kaikkia odotuksia HIFK:sta napattu täysi pistepotti pelasti JäPSin putoamiselta. Tuosta ottelusta ei draamaa puuttunut. Koivusaaren olosuhteisiin tyytymättömät helsinkiläiskannattajat eivät suostuneet lipuistaan maksamaan, mikä viivytti ottelun alkua – lopulta kenties ratkaisevasti – parisenkymmentä minuuttia. Viimeisen kierroksen ottelut oli tarkoitus pelata samaan aikaan, mutta viivästyksen takia HIFK sai tiedon lohkovoitostaan jo ennen kuin Järvenpäässä oli päätösvihellystä puhallettu. Kenties jalka nousi sen seurauksena sen verran kaasulta, että JäPS pääsi iskemään sarjapaikan pelastaneen voitto-osuman. Tuo sarjapaikkakin jouduttiin lopulta hakemaan kabinetin kautta, kun halukkaita nousijoita ei Kolmosesta löytynyt.\nYmmärrettävästi muihin tehtäviin siirtyneen Sandbergin tilalle saapui seuraavaksi kaudeksi Kai Koikkalainen. Savonlinnan kirkkaista valoista Järvenpäähän siirtynyt ”Kingi”-Koikkalainen oli viihtynyt jo aiemmin vuosia Järvenpäässä ja toiminut JäPSissäkin niin pelaajana kuin valmentajanakin. Savonlinnasta Koikkalaisen mukana saapui esimerkiksi nykyisin HJK:ssa vaikuttava maalivahti Dmitry ”Dima” Chudaykin. Muut vahvistukset olivat JäPSille tyypillisesti pitkälti paluumuuttajia; Keravalta takaisin kotiin saapuivat muun muassa edelleen edustuksen runkopelaajiin kuuluvat Hedi Khayat ja Jesse Paananen, Helsingistä puolestaan HIFK:ssa Ykköstäkin urakoinut Miikka Kärkkäinen. Junioreista edustuksen rinkiin nostettiin tuolloin esimerkiksi Tomi Mikkonen.\nVaikka Koikkalaisen päävalmentajapesti jäi vain kauden mittaiseksi, muistelevat häntä ainakin tuolloin katsomossa viihtyneet fanit lämmöllä. Peli oli suurimmilta osin viihdyttävää ja tuloksellisesti vähintäänkin kelvollista; JäPS päätti kauden lohkon kolmannella sijalla. Yksittäisinä kohokohtina voinee mainita ainakin avausottelussa ylivoimaiselta lohkovoittajalta Atlantikselta napatun päänahan, Kakkosen peräkkäisten voittojen ennätyksen venyttämisen viiteen ja seuraikoni Lasse Palovaaran viimeisessä ottelussaan iskemän voittomaalin.\nMyös Keski-Uusimaan herruus kääntyi – pelaajavirran suunnan tavoin – derbyjen murheellisen tappioputken päätteeksi Keravalta Järvenpäähän, kun paikallisvastustaja PKKU onnistuttiin vihdoin selättämään. 4-0-voittoon päättyneessä kotiderbyssä maalinteossa onnistui esimerkiksi nykyinen JäPS-maalitykki Kron Rexhepi, joka käväisi JäPSissä tuolla kaudella ensimmäistä kertaa lainapestin merkeissä.\nKaudeksi 2015 Järvenpäähän Porvoosta saapui valmentavaljakko Jukka Korhonen – Pertti Koponen, jonka lämminhenkisestä preesensistä saatiin nauttia useamman vuoden verran. Pelaajapuolella paluun tehneiden Onni Koivun ja Yusuf Jaman lisäksi JäPSiin rekrytoitiin ainakin kärkimies Mikael Lähde.\nKentän puolella Korhosen ensimmäinen kausi sujui vaihtelevasti. Pelisysteemin sisään ajamisessa meni aikaa, ja jopa putoamisviivan kanssa flirttailtiin ajoittain. Loppukautta kohti mentäessä peli-ilme tuntui kuitenkin parantuvan ja sarjapaikka varmistui lopulta suhteellisen turvallisella neljän pisteen marginaalilla. Lohkon ykkössijan vei suvereenisti nimiinsä FC Honka, joka onkin sittemmin löytänyt tiensä takaisin Veikkausliigaan. Espoolaisten dominanssista huolimatta onnistuttiin näiltäkin Keskuskentällä nipistämään arvokas taistelupiste. 27 ottelusta otetut 38 pistettä riittivät kymmenen joukkueen lohkossa keskikastiin, viidennelle sijalle.\nKorhosen pelisysteemi oli onnistuttu omaksumaan selkeästi paremmin miehen ensimmäistä valmentajavuotta seuranneen pre-seasonin aikana. Pistesaldo ei varsinaisesti lähtenyt uusiin sfääreihin, mutta lopullinen sarjasijoitus parani kohentuneen maalieron myötä yhdellä, neljännelle sijalle. Palloliiton läpi ajaman kilpailu-uudistuksen – Kakkosen neljä lohkoa typistyivät kolmeen – myötä voinee sanoa sarjojen keskimääräisen tason myös nousseen, eli erityisesti siihen suhteutettuna otteet paranivat.\nMikäli lukemattomista tasapeleistä (22 pelatusta ottelusta peräti kymmenessä tasattiin pisteet) edes muutama olisi saatu käännettyä voitoiksi, olisi vähintäänkin kolmossija ollut realistisesti tavoitettavissa. Toisaalta lohkon vienyt Gnistan keräsi sellaisen kasan pisteitä, että ykköspaikka ei jälkikäteen tarkasteltuna olisi ilman melkoista taivaallista väliintuloa ollut saavutettavissa. Viivan alle jäi lopulta 31 pistettä.\nVaikka uusia pelaajia – esimerkiksi Savon lahjat maailmalle Ciro Francis & Olli Valto sekä Kakkosen nopein toppari Mahdi Ali – saapui rinkiin myös Järvenpään ulkopuolelta, oli 2016 kenties se vuosi, jona omia junioreja alettiin nostaa aiempaa enemmän edustuksen sopimuspelaajiksi. Nykymiehistön taikureista Kakkosen kaudella debytoi esimerkiksi Ville Ahola. Olosuhteissa mentiin myös eteenpäin, kun kauan kaivattu monitoimihalli saatiin vihdoin pystyyn juuri sopivasti seuraavaa harjoituskautta varten.\nKaudelle 2017 junioriosastoa alkoi näkymään harjoituksissa entistä enemmän. Ensimmäinen 2000-luvun poikanenkin nähtiin kentällä, kun Herkko Kuosa sai ensiminuuttinsa, ja -maalinsa, miesten tasolla. Omien junioreiden lisäksi erityisesti Korhosen perässä Porvoosta saapuneet, ja edelleen edustuksen mukana olevat Teimuraz ”Temo” Apriamashvili ja Jesse ”Sudde” Sundström osoittautuivat korvaamattomiksi vahvistuksiksi.\nVaikka kausi alkoi lupauksia herättävästi – kahdeksan pistettä neljästä ensimmäisestä ottelusta ja 4-1 -voitto Kakkoseen palanneesta paikallisvastustajasta – alkoi peli jostain syytä takkuamaan. Kiffeniltä nipistettyjen pisteiden jälkeen seuraavista seitsemästä matsista onnistuttiin nappaamaan vain kolme pistettä, minkä seurauksena Korhonen ja Koponen saivat lähtöpassit.\nPaikkaajaksi saapui – kukas muukaan – Tuomo Kivimäki, jonka keitokset eivät vielä ensimmäisessä ottelussa auttaneet, vaan Pallokerho vei Korhosen lähtöä seuranneen derbyn nimiinsä 1-0. Tätä seurasi kuitenkin ryhtiliike, eikä vuoden viimeisistä kahdeksasta ottelusta hävitty kuin yksi. Parhaimmillaan kymmenen pisteen karkumatkalla ollut PKKU:kin onnistuttiin lopulta ohittamaan taulukossa.\nLopullinen sijoitus heikkeni edelliseen vuoteen verrattuna lopulta vain yhden sijan ja pistemääräkin oli tismalleen sama, eli katastrofilta jo yhdessä pisteessä näyttänyt kausi saatiin kuitenkin käännettyä ainakin keskinkertaiseksi.\nViimeistä edeltävällä kaudella nähtiin melkoisia muutoksia etenkin taustaorganisaation tasolla. Legendaarinen huoltaja Pentti ”Limppu” Leipäjoki jäi ansaitulle eläkkeelle ja taustajoukkoihin Toni ”Tonto” Ahokkaan ja kumppaneiden avuksi saapui Jukka ”Jugi” Sorjonen. Edustuksen monivuotinen hyökkääjä Osku Partonen löi puolestaan kengät naulaan ja hyppäsi suoraan syvään päätyyn edustusjoukkueen päävalmentajaksi.\nAinakin internetin puolella moni epäilevä Tuomas kohotteli valmentajavalinnan seurauksena kulmiaan, mutta Partonen näytti epäilijöille jo ensimmäisellä kaudellaan. Kokeneemman kaartin, junioriosaston, ja Ala Alaeddinen sekä Justus Kauppisen tapaisten uusien tuttavuuksien yhteispeli soljui alkukankeuksien (parhaana esimerkkinä Vaajakosken kotiavauksessa antama 0-5 -kylvetys) jälkeen mallikkaasti.\nViimeiselle kierrokselle lähtiessä jopa lohkovoitto, jolla vuodesta 2012 poiketen olisi suoraan lunastettu paikka ykkösdivisioonasta, oli haarukassa. Laajasalossa otettu voitto ei kuitenkaan riittänyt, kun myös MYPA hoiti oman pelinsä, joten lopulliseksi sijoitukseksi jäi kirvelevä kakkossija. Kesän ja syksyn esitysten myötä seuraavalle kaudelle uskallettiin kuitenkin asettaa jo julkisesti ääneen lohkovoitto ja sarjanousu.\nKuten kaikki varmasti tietävät, nousuhaaveet jäivät vielä viime vuonna tosiaankin haaveiden tasolle. Ringistä oli ennen kauden alkua rauhanturvatehtäviin poistunut kenties JäPSin kovin kulttipelaaja Joni Norring, joka oli tietysti jo henkisesti kova paikattava. Toisaalta lainapesteillään aikaisempina vuosina järvenpääläisyleisöä ihastuttanut Kron Rexhepi allekirjoitti vihdoin ihan pysyvän pelaajasopimuksen. Luisfigomaisella reissulla Keravan suunnalla pyörähtänyt Hedi Khayat palasi niin ikään joukkueeseen.\nKausi sujui – jälleen – valitettavan vaihtelevasti alkukauden osoittauduttua – jälleen – Akilleen kantapääksi. Parasta ei pystytty esittämään kuin ajoittain ja melko pian kävi selväksi, että Mikkelin Palloilijat menisivät menojaan – MP ei lopulta hävinnyt koko kauden aikana kertaakaan. Toisaalta (edellisellä kaudella tehty) peräkkäisten tappiottomien otteluiden ennätys meni jälleen uusiksi, kun kesäkuun alussa Kiffenille koetun tappion jälkeen vasta Klubi04 onnistui syyskuun lopussa viemään sinipaidoilta kaikki pisteet. Kesän pelit olivat muutenkin välillä komeaa seurattavaa. Isoksi plussaksi jäi myös Susista otettu 6-1-voitto Citymarketin isännöimässä ottelussa, jossa lyötiin rikki heittämällä seuran yleisöennätys.\nPalloliiton uudessa yläloppusarjassa ”runkosarjan” neljättä sijaa saatiin vielä kohennettua kolmanneksi, kun kausi onnistuttiin päättämään Viikinkejä vastaan komeaan voittoon.\nKausi 2020 alkaa aivan näillä näppäimillä, ja vaikka poikkeusolosuhteet ovat vaikeuttaneet kaikkien valmistautumista kauteen, ei sen pidä antaa olla tekosyy. Vaikka lohkosta löytyy muitakin Kakkosen tasolle kovia joukkueita, on runko nyt sillä tasolla, että nousua ei vain voi, vaan se on myös täytynyt asettaa tavoitteeksi.\nJa mikä olisikaan sopivampi paikka tuolle nousulle, kuin kymmenes kausi kakkosessa?


A Smith and Wesson beats four aces: Suvi Auvinen - tapaa Amanda Kijera\nAnarkisti Suvi Auvinen jakaa ajatukseni siitä, että Alexander Stubb ei ole hyvä mies halajamaansa tehtävään Suomen pääkanisteriksi. Toisin kuin Markus Janssonin tapauksessa, Suvi ei tule saamaan tuomiota, mielipiteestään. Ottaen huomioon vasemmiston valmiiksi järjestäytyneen rakenteen ja tunnetun alttiuden käyttää väkivaltaa vastustajiaan kohtaan, pidän Auvisen avausta melko uhkaavana. Jansson toivoi ainoastaan, että lapsenraiskaajat lennätettäisiin takaisin Afrikkaan ja voitaisiin vaikka karkottaa ilmasta ilman välilaskua.\nMännävuosina islamista huolestunut eiralainen kunnallispolitiikkaan halajava Jussi Halla-aho kirjoitti, että hän toivoo raiskauksien osuvan niiden kohdalle, jotka tänne raiskaamiseen taipuvaisempia kulttuureita haluavat tuoda. Nimeltä mainittiinkin yksi Vihreä poliitikko, mutta vahinko oli jo ehtinyt tapahtua. Halla-ahon toive kuitenkin toteutui mystisesti toisella puolella maapalloa - Haitilla! Amanda Kijera osallistui saarella humanitaariseen avustusretkeen. Retken tarkoitus oli murtaa myytti, jota paikalliset feministijärjestöt ylläpitävät. Sen mukaan Haitilla olisi poikkeuksellisen taipuvainen kulttuuri raiskauksille.\nAmandan raiskasi yksi avustettavista. Mutta hämmästyttävä on kuulla Amandan suusta oikea syyllinen: valkoinen mies! Katsokaapas, Amandan mielestä\n"Naiset eivät ole syyllisiä värillisten alistamiseen. Kulttuuri ja valkoinen mies, joka edelleen pitää ylivaltaa kaikkialla, ovat syyllisiä.\nkijera väittää, että värillisten valkoisiin kohdistaman väkivallan takana on värillisten riippuvaisuus valkoisten miesten rahoista. Se oli Kijeran mukaan myös syynä hänen raiskaukseensa."\nOlen valmis ensimmäisenä allekirjoittamaan Kijeran väitteen, jos väitteestä johdonmukaisesti seuraisi se, että lopetetaan tulonsiirrot valkoiselta mieheltä värillisille miehille,ja lähdetään siitä tasa-arvoisesta oletuksesta liikkeelle, että kaikki huolehtivat itsestään, elättävät itsensä ja perheensä. Nyt iso pyörä pyörimään ja lakialoite eduskuntaan: Lopetetaan raiskaukset!\nTunnisteet: kommunismi, liberalismi, populismi, terveys, vajakki, vihreät\nSen sijaan, että vasemmistolaiset etsisivät syitä ongelmiinsa itsestään, niin syytetään esimerkiksi:\n4) valkoista miestä\nListaa voisi varmaan jatkaa jonkin matkaa jos haluaisi.\nOn tietty totta, ettei kaikki ole omaa syytä, mutta pitäisikö itse ensin olla moitteeton, ennenkuin lähtee syyttämään muita?\n10/6/14 7:52 ap.\nVanhalla saksanopettajallamme oli tapana käyttää lausetta, jolla hän viittasi uusnatseihin, mutta joka sopii myös tähän tilanteeseen:\n10/6/14 9:55 ap.\nIkävä tapaus, mutta Nokian värikuorikännykkämainosta lainaten, Jedem das Seine.\n10/6/14 11:03 ap.\nEi se nyt Miltton ihan niinkään ole. Kyllä vasemmistossa on paljon - kenties enemmistö - niitä jotka ymmärtävät oman ahdinkonsa ja jopa syitä siihen (matala koulutus, sairaus, epäonni jne). Mutta heidän mielestään on moraalisesti oikein, että sen sijaan että he itse ryöstäisivät hyvätuloisia, he valtuuttavat vaaleilla huligaanit rosvoamaan muilta. Se on vasemmiston todellinen moraalinen ongelma.\nMistress - ainoa uusnatsi oli Pekka Siitoin, jolla oli ilmeisesti vähän enemmänkin elämä rempallaan. Mutta sellaisia ns. oikeita uusnatseja oli jo silloin Saksassa. En ole ihan varma ketä vastaan he kapinoivat - Neuvostoliittoa? Itä-Saksaa? Olivatko vain anarkisteja? En ole sen kummemmin selvitellyt. Niin pahalta kuin se kuulostaakin, niin edelleen saksalaiset kykenevät toimimaan aivottomina robotteina tuhotakseen ... hmm, no vaikka Kreikan :)\nSnowcamo, jokainen on ihminen on laulun arvoinen.\n10/6/14 2:11 ip.


Haapamäki auttoi Keuruun kasvuun · Keuruun Veräjä\nHaapamäki, rautatieasemat, rautatieliikenne, siirtoväki, Haapamäen höyryveturipuisto, historia\nKuva: Matti Tuominen\nRatayhteys Tampereelta Seinäjoelle ja Vaasaan valmistui vuonna 1883. Haapamäeltä Jyväskylään valmistui rautatie 1897. Haapamäestä tuli tällöin risteysasema.\nVähitellen rakennettiin rautatieyhteys Pietarista Karjalan kannakselle Rautuun ja edelleen Käkisalmeen, Hiitolaan, Elisenvaaraan, Savonlinnaan, Pieksämäelle ja Jyväskylään. Lopullisesti kokonaisuus oli valmis vuonna 1918. Haapamäestä tuli lopullisesti neljän suunnan risteysasema talvisodan jälkeen, kun rata Haapamäeltä Poriin valmistui vuonna 1940.\nHaapamäen ensimmäinen asemarakennus valmistui vuonna 1882. Jyväskylän radan valmistuttua ratapihan itäpuolelle rakennettiin uusi asema 1897. Vanha asemarakennus jäi asemapäällikön asunnoksi.\nUuden aseman oli suunnitellut rautatiehallituksen pääarkkitehti Bruno Granholm (1857-1930). Muita hänen suunnittelemiaan rautatierakennuksia ovat mm. Rajajoen, Terijoen ja Nummelan asemat. Uusi asema edusti kansallisromanttista tyyliä. Rakennukseen tuli toisen ja kolmannen luokan erilliset odotushuoneet. Päätyyn tuli ravintolasali.\nJunien pysähdysaika Haapamäellä oli vielä 1900 -luvun alkupuolella noin puoli tuntia, jotta matkustajat saattoivat käydä ravintolassa. Konduktööri kuulutus saattoi olla: ”Seuraavana Haapamäki, ravintola-asema ja puoli tuntia”. Kaskuna kerrotaan, että kun Toijalassa asemaravintolaa piti leskirouva, olisi kuulutus ollut joskus: ”Seuraavana Toijala, ravintola-asema, leskirouva ja viisitoista minuuttia”.\nVR rakennutti asemarakennuksen pohjoispuolelle erillisen asemaravintolan 1940 -luvun lopulla. Alakerrassa oli ravintolasali keittiöineen ja yläkerrassa henkilökunnan asunnot. Liikenne ja ravintolatoiminnat hiljenivät, joten ravintola jouduttiin sulkemaan.\nAseman alkuperäinen nimi oli Keuru. Siis yhdellä u:lla. Aseman seutu oli aluksi asumatonta metsäseutua, mutta rautatieläisten myötä kylään muutti muutakin väestöä ja kylä kehittyi nopeammin kuin Keuruun pitäjän kirkonkylä. VR rakennutti aseman läheisyyteen nelikerroksisen tiilitalon rautatieläisperheiden käyttöön. Veturivarikko ja vesitorni rakennettiin höyryvetureiden vedenottoa varten. Vetureiden polttoaineena käytettiin halkoja ja veturitallien luona olivat suuret halkovarastot. Ratapihaa laajennettiin vuonna 1937 ja vanha asemarakennus purettiin tuolloin.\nEteläisen Kouvola-Viipuri ratayhteyden ollessa jatkuvien pommitusten kohteena, jouduttiin kuljetuksia hoitamaan kiertoteitse kauempaa Pieksämäen, Savonlinnan ja Joensuun kautta. Tämä merkitsi lisäliikennettä myös Haapamäen kautta.\nHaapamäkeä pommitettiin talvisodan aikana viisi kertaa. Pommitukset aiheuttivat yhden kuolonuhrin ja muutamia vammautumisia. Asuintaloja tuhoutui ja veturitalli sai osuman, mutta osa kiskotuksista pysyi jatkuvasti käytössä.\nVenäläiset eivät pystyneet katkaisemaan liikennettä enempää Haapamäellä kuin useimmilla muillakaan risteysasemilla. Vauriot pyrittiin korjaamaan niin nopeasti, kuin pimeydessä ja pakkasessa suinkin pystyttiin.\nVähäinen torjuntakalusto oli rintamalla tai suurissa kaupungeissa. Haapamäellä toimi ilmavalvontakomppania (IVAK). Ensimmäisten pommitusten jälkeen paikalle saatiin kevyt ilmatorjuntajaos it-konekivääreineen.\nHaapamäki hyötyi metsäisestä sijainnistaan. Pommituskohde tuli vastaan metsän reunasta nopeasti ja pommien pudotus myöhästyi sen verran, että pommit menivät ohi kohteen.\nJatkosodan alettua asemalla oli kevyt ilmatorjuntajaos 51 (51.KvIt.jaos) kaksine 40 mm:n Bofors ilmatorjuntakanuunoineen. Jatkosodassa eivät viholliskoneet juuri häirinneet Haapamäkeä. Pommitusten toinen kuolonuhri tuli keväällä 1941, kun talvisodassa suutariksi jäänyt pommi räjähti ja surmasi siviilin.\nSotakorvaukset toivat lisätöitä\nSotakorvauskuljetukset kiristivät VR:n toimintakyvyn jälleen äärimmilleen. Radat olivat loppuun käytettyjä samoin kuin veto- ja vaunukalusto. Kivihiiltä ei juuri saatu vetureiden polttoaineeksi ja halot olivat märkiä.\nVR:n toiminnasta johtuvia myöhästymissanktioita ei jouduttu suorittamaan. Viimeinen sotakorvausjuna ylitti itärajan vuonna 1952.\nHaapamäki jatkoi huomattavana ja vilkkaana risteysasemana, vaikka pian näkyi paikkakunnan epäedullinen sijainti. Pohjanmaan rata teki laajan mutkan Tampereen ja Seinäjoen välillä. Rata oli päässyt erittäin huonoon kuntoon. Nopeuksia ja akselipainoja jouduttiin rajoittamaan.\nPoikittaisyhteys Poriin ja Jyväskylän suuntaan kärsi liikennemäärien vähenemisestä. Kun Tampereen ja Jyväskylän välillä junalla oli kiertolenkki Haapamäen kautta, oli maantie suora. Rautatie menetti markkinaosuuksia.\nKun oikorata Tampereelta Parkanon kautta Seinäjoelle avattiin vuonna 1971, jäi Haapamäki sivuun Pohjanmaan pääradasta. Lopullinen isku tuli, kun oikorata Oriveden ja Jämsänkosken kautta avattiin 1978.\nHaapamäen-Porin henkilöliikenne lakkautettiin vuonna 1981. Asemarakennus, ravintola ja joukko muita rakennuksia siirtyivät valtion omistamalle Senaatti-kiinteistölle 2007. Museovirasto on luokitellut asema-alueen valtakunnallisesti merkittäväksi suojelukohteeksi.\nHaapamäen kautta kuljetetaan mm. puutavaraa. Henkilöliikenteen paikallisluontoisia junia on joitakin vuoroja Jyväskylän, Seinäjoen ja Tampereen suuntiin. Vuorot eivät ole kaupallisesti kannattavia, vaan Liikenne- ja viestintäministeriön taloudellisesti tukemia ostovuoroja.\nVR:n siirtyi sodan jälkeen dieselvetokalustoon ja myöhemmin sähkövetureihin. Sille jäi runsaasti höyryvetureita, joille ei ollut käyttöä. Ne säilytettiin vetokalustoreservinä poikkeusaikoja varten. Suunnitelmat tehtiin Puolustusvoimien kanssa.\nTämä aika on ohi ja vetureita säilytettiin pääosin Haapamäellä ”naftaliinissa”. Lopulta yli 70 veturia päätettiin deponoida perustetulle Höyryveturipuistolle, joka perustettiin entisen halkotarhan alueelle vuonna 1988.\nMatkailunähtävyydessä on myös muuta rautatiekalustoa. Osa kalustosta on Suomen Rautatiemuseon, Jokioisten Museorautatien ja Haapamäen Museoveturiyhdistyksen omistamaa. Nyt puiston omistaa entinen huippu-urheilija Martti Vainio, joka osti puiston Keuruun kaupungilta 2005.\nVakkinen, Veikko, “Haapamäki auttoi Keuruun kasvuun,” Keuruun Veräjä, viitattu 13. kesäkuuta 2021, https://keuruunveraja.fi/items/show/17.


Perjantai on yhtä 90-luvun huumaa radiossa - kuuntele parhaat ohjelmat aamusta yöhön! - Uutiset - Ysäri\n05.02.2021 06:50 - Reija Saarinen\nYsärimusiikin suosio ei osoita hiipumisen merkkejä. Suomalaisia radiokuuntelijoita genrellä todellakin hemmotellaan, onhan kuunneltavissa 100-prosenttisesti 90-luvun kappaleita soittava, maailman paras ysärihittikanava Ysäri.\nYsärimusiikin ystäville viikon paras päivä on perjantai. Ysäri-kanavalla aamut starttaavat perjantaisin kello 7 Tuottaja Jääskeläisen ja Rea Tallgrenin johdolla. Keskipäivässä kello 11-14 kuullaan Mika Kukia ja kello 14-18 studiossa on 90-luvun huippunimi, Waldo’s People -yhtyeen keulakuva Waldo (artikkelin pääkuvassa).\nWaldon mukaan jokainen lähetys on ikimuistoinen.\n- Teen lähetystä kerran viikossa ja aloitan latautumisen jo keskiviikkon. En pysty edes sanoin kuvaamaan mikä fiilis minulla on perjantaisin kun pääsen kotiin! Vertaisin sitä keikkaan, ja olenkin yleensä yhtä puhki aina joka lähetyksen jälkeen, ihan kaikkeni antaneena, Waldo kertoo.\nPerjantai-illat tampataan täysillä\nPerjantait ovat yhdeksänkymmentäluvun musiikin kuuntelijoille todellinen juhlapäivä, sillä silloin myös Radio Nova ylistää 90-luvun ilosanomaa Retroperjantain muodossa kello 19-22. Retroperjantaita isännöivä Matti Airaksinen, tuttujen kesken PartaMatti, kertoo Voice.fi:lle, että hänet on otettu loistavasti vastaan.\n- Retroperjantai 2.0 - kavereiden kesken RePe 2.0 - on saanut huikean vastaanoton! Todella moni on innoissaan, että olen palannut eetteriin, nimenomaan perjantai-iltaan tarjoilemaan takaumia menneiltä vuosilta. Vielä iloisempi olen heistä, jotka ovat ottaneet muutoksen vastaan avoimin mielien ja todenneet laajentuneen musaskaalan miellyttäväksi. Sille oli selkeästi kysyntää, Airaksinen hymyilee.\nAiraksinen iloitsee siitä, miten aktiivisia kuuntelijat ovat lähetysten aikana.\n- Ihmisten toiveet, jotka peilaavat elettyä elämää tai juuri siihen hetkeen sopivaa täsmämusaa ovat perjantai-illan suola, ja viestitulva lähetyksen aikana on melkoinen!\nBileet jatkuvat nyt pidempään\nYsärimusiikin ystäviä hemmotellaan nyt myös uudella kiinnityksellä, ja bileet jatkuvat pidempään kuin aiemmin, kun 14 vuotta radiossa työskennellyt, ja dj:nä 24 vuotta toiminut Kimmo Sainio ryhtyy vetämään Retroperjantain jatkoja ja jatkojen jatkoja Ysärin taajuudella perjantaina 5.2.\nAiraksinen on iloinen siitä, että bileet jatkuvat Retroperjantain jälkeen.\n- Kimmon tulo Ysärin iltaan on kirsikka kakun päällä. Lisää kovia ammattilaisia pitämässä huolta, että ihmisten perjantai-ilta jatkuu kunnolla lauantain puolelle! Hienoa saada hänet mukaan remmiin, Airaksinen hehkuttaa.\nMyös Sainio on innoissaan uudesta ohjelmastaan Bauer Medialla.\n- Mulla on paljon vanhoja työkavereita ja kollegoita täällä, joten on mahtava kuulua joukkoon, Sainio iloitsee.\nA post shared by Ysäri Radio (@ysariradio)\nSainion mukaan perjantai on viikon paras päivä. Lähetyksensä hän tulee täyttämään kuulijoiden toiveilla ja tarkkaan mietityillä poiminnoilla.\n- Lisäksi seurataan, mitä tapahtuu eri puolella Suomea, historian kirjoista nostetaan listaykkösiä ja oman alter egoni Dj Kiten poimintoja. Kuuntelijat pääsevät myös äänestämään aina parin kappaleen väliltä. Lisäksi käydään tietenkin läpi viikon mielenkiintoisimmat viihdeuutiset ja ysäri-tähtien kuulumiset nykyaikana.\nKuuntelijoilta Sainio toivoo hyvää yhdessä oloa ja reagointia somen kautta – ja todella mielellään myös soittoja studioon.\nSainiolle itselleen 90-luku oli nuoruuden rakkainta aikaa.\n- Oma musiikillinen identiteetti rakentui silloin. Ymmärtämällä sen ajan tyylejä ja ilmiöitä, pystyy ymmärtämään ja sisäistämään nykyisiä.\nYllättävä suudelma jäänyt mieleen\nPitkän uran ysärimusiikin parissa tehnyt Sainio on tavannut myös aikakauden kirkkaimpia tähtiä. Mieleenpainuvin kohtaaminen tapahtui kaksi vuotta sitten Jysäri-festivaaleilla.\n- Toimin lavajuontajana ja juuri kun E-Type oli lopettanut keikan, alkoi yleisö vaatia vielä "we want more!" Koska E-Type oli lopettanut vähän etuajassa, kysyin, jatkaako hän vielä. Mennessäni lavalle kysymään, että haluaako yleisö lisää, tuli E-Type salakavalasti selkäni takaa ja suuteli niskaani. Hetki meni, että tajusin mitä tapahtuu.\nTapahtumat vaan eskaloituivat äkillisen suudelman jälkeen.\n- E-Type kävi pyytämässä tanssijansa takaisin ja palasi lavalle. Hän halusi jatkaa vielä hetken keikkaa. Keikkamanageri oli eri mieltä ja näytti lavan sivustasta, että nyt hittoon sieltä lavalta. Kun herra E-Type tajusi ettei enää saakaan esiintyä, kaatoi hän itsensä lavalle selälleen ja esitti kuollutta. Siinä sitten tanssijat ja muu hänen työryhmänsä kävi hakemassa miehen pois käsistä ja jaloista, iloisen herra E-Typen ottaessa taputuksia vastaan yleisöltä, Sainio nauraa.\nYsäri, Radio Nova ja Voice.fi kuuluvat Bauer Mediaan.\nLue myös: Ysäriballadit, joiden tahdissa tanssittiin hitaita - herättävätkö kyseiset hitit muistoja?\nwaldo ysäri tuottaja jääskeläinen Mika Kuki rea tallgren¨ Matti Airaksinen partamatti kimmo sainio


Työntekijän osallistuttava suojainten valintaan - Tekijä\nIhannetilanteessa lopputulema työpaikalla on se, että henkilönsuojaimia ei tarvita. Mutta jos tarvitaan, silloin työntekijät on otettava mukaan niiden hankintaprosessiin, painottaa Työterveyslaitoksen vanhempi tutkija Erja Mäkelä.\nHanskat, jotka aiheuttavat allergisen ihottuman. Kuulonsuojaimet, joita ei olekaan sovitettu yhteen muiden suojavarusteiden kanssa tai joiden alle jää paksun pipon reuna, eikä melu vaimennu. Hitsauskypärä, joka on niin painava, että se aiheuttaa niska- ja hartiakipuja.\nNoissa kaikissa tapauksissa on työpaikalla jokin mennyt pieleen.\n– Suojainten ei kuulu aiheuttaa terveydellistä haittaa, Työterveyslaitoksen johtava suojainasiantuntija, vanhempi tutkija Erja Mäkelä toteaa.\nMäkelä painottaa sitä, että kaikki muut suojauskeinot on käytettävä ensin ennen kuin ryhdytään hankkimaan henkilönsuojaimia. Näin sanoo työturvallisuuslaki. Esimerkiksi kemikaali on vaihdettava, jos vain mahdollista, vaarattomampaan tai meluava kone koteloitava hiljaisemmaksi. Ja kaiken on perustuttava riskien arviointiin, Mäkelä alleviivaa, sillä ylisuojautuminenkaan ei ole järkevää.\n– Aika iso osa ongelmista johtuu siitä, etteivät suojavarusteet ole olleet niin suojaavia kuin on ollut tarkoitus, mikä voi johtaa ammattitautien ilmaantumiseen. Työn altisteista voi tulla myös terveysongelmia, joita ei koskaan todeta ammattitaudiksi, Mäkelä toteaa.\nEU-standardien mukaisissa kemikaalinsuojakäsineissä on Mäkelän mukaan luotettavasti ilmoitettu, mitä kemikaalia vastaan ne on valmistettu. Valinta on osattava tehdä oikein. Työntekijöiden kuuntelun tärkeys paljastuu tässä Mäkelälle ”kaikkein käsittämättömimmässä” hanskatarinassa. Siivooja ei saanut riittävän isoja käsineitä, sillä työnantajan mielestä heillä ei voinut olla töissä niin isokätistä ihmistä. Asia paljastui, kun siivooja oli Työterveyslaitoksella ammattitautitutkimuksissa ärsytyskosketusihottuman kanssa.\nIhannetilanteessa työntekijät pääsevät koekäyttämään standardit täyttäviä suojavarusteita ja valitsemaan itselleen mieluisimmat. Tämä kasvattaa käyttöastetta. Naamareiden pitäisi istua napakasti kasvoille, ja niiden tiiviys täytyisi tutkia mittauksilla. Vastamelukuulokkeista Mäkelä toteaa, että ne eivät ole kuulonsuojaimia, jollei niitä ole tehty kuulonsuojaimiksi EN-standardien mukaan. Radiokuulonsuojaimia voi käyttää, jos riskinarvioinnissa on todettu, etteivät ne aiheuta vaaraa.\nAsiantuntija painottaa, että suojavarusteiden oikea käyttö on opetettava, niille on oltava asianmukaiset vaihto- ja säilytystilat ja varaosat on vaihdettava ohjeistuksen mukaisesti.\nVALTUUTETTU, TÄRKEÄ LENKKI\n– Sairastumista ei saa ehtiä tapahtumaan!\nTässä kohtaa työsuojeluvaltuutetun rooli nousee Mäkelän mielestä tärkeäksi.\n– Tieto työtä tehtäessä havaituista suojainten puutteista ja ongelmista ei mene eteenpäin. Manataan vaan ”paskoja” suojaimia, eikä asioita saada korjattua. Työsuojeluvaltuutettu on usein linkkinä työnantajaan päin. Hänen kauttaan voidaan ongelmista kertoa eteenpäin, Mäkelä kuvailee korjausliikkeiden yhtä tärkeää väylää.\nMäkelä palaa vielä työnantajan vastuuseen ja siihen, että kaikki tekniset keinot riskien vähentämiseksi on käytettävä ennen henkilökohtaisia suojaimia.\n– Koko prosessia, ei vain työntekijöitä, on valvottava. On otettava kaikki askeleet, joilla koko prosessi saadaan turvallisemmaksi. Mutta jos henkilönsuojaimia tarvitaan, niiden käytön tarkastelu voi hyvin sopia esimerkiksi turvallisuuskävelyjen osaksi.\n– Jo yhden sairauspoissaolopäivän välttäminen voi maksaa kustannukset takaisin, tähdentää Teollisuusliiton työympäristöasiantuntija Jouni Salonen. Työympäristöongelmien estäminen ennakolta ja työntekijöiden kuuntelu kannattaa aina.\nTyönantaja hyötyy, jos hän kulkee Salosen sanoin sitä ”oikeaa polkua” työympäristön kohentamisessa. Riskien arvioinnin jälkeen ei heti ryhdytä miettimään henkilönsuojainten käyttöä. Ensin käytetään kaikki muut keinot.\nAsiantuntija ottaa esimerkiksi huonon valaistuksen ja puutteellisen ergonomian aiheuttamat niska-hartiaongelmat ja niistä johtuvat sairauspoissaolot. Valaistus voidaan korjata ehkä yhdellä hyvällä led-valaisimella.\nJos tarvetta henkilökohtaisiin suojaimiin vielä jää, kannattaa aina osallistaa valintaan ne, jotka suojaimia töissään tulevat käyttämään.\n– Henkilökohtaiset ominaisuudet pitää ottaa huomioon. Työntekijä myös käyttää mieluummin sellaisia suojavarusteita, joiden valintaprosessiin hän on itse päässyt osallistumaan, Salonen painottaa.\nTyöpaikalle voisi esimerkiksi järjestää turvakenkien kokeilun. Työterveyshuoltokin voisi olla omalla asiantuntemuksellaan mukana suojavarusteiden hankinnassa. Salonen mainitsee myös, että jos jostain syystä suojavarusteiden valinta ”meneekin metsään”, on oltava myös mahdollisuus vaihtaa varusteet toisenlaisiin.\n– Teknistä kehitystä kannattaa seurata eikä vain tyytyä ostamaan niitä painavia kypäriä, joita on ostettu viimeiset 20 vuotta, Salonen sanoo ongelmia aiheuttavista kypäristä.\n– Valtuutettu ja työsuojelutoimikunta voisivat kartoittaa mahdollisuudet. Valinnanvaraa on, työympäristöasiantuntija vakuuttaa.


❮ NLY HOURS on palannut\nNLY Hours on täällä taas, tällä kertaa mukanamme on styling-ammattilainen Lisa Anckarman! Ja tiedätkö, mitä? Sinulla on nyt mahdollisuus päästä Lisan stailattavaksi ennen syksyn comebackiä - MITEN nice se olisi? Joten muista osallistua kilpailuun ja sillä välin voit shoppailla Lisan suosikkeja täältä!\nNLY Hours on täällä taas! Tällä kertaa pyysimme styling-ammattilaisen Lisa Anckarmanin esittelemään sesongin hyvännäköisimmät it-tyylit - täydellinen kouluun, töihin, hengailuun kavereiden kanssa... U name it! Joten inspiroidu, shoppaa Lisan suosikit ja potkaise syksy käyntiin kanssamme.\nÄlä missaa, kun Lisa stailaa voittajan - IGTV:ssämme! Live: 30.8 klo 20:00 (CET).\nPsst, nyt voit katsoa Instagramistamme, kuinka Lisa stailasi styling-kilpailun voittajan – enjoy!\nEnds: 19.8 23:59 (CET)\nLive: 30.8 20:00 (CET)\nHaluatko Lisa Anckarmanin stailattavaksi? Klikkaa alta osallistuaksesi kilpailuun. Sillä välin voit shoppailla Lisan suosikit täältä!\nPitäydy yhtä upeana, coolina ja trendikkäänä Lisa. Shoppaa hänen syyssuosikit täältä!\nPaidat & Topit (89)\nHousut & Shortsit (50)\nNäytä tuotteet (279 tuotetta)\nWrap Waist Mini Set NLY Trend 34,95 €\nOversize LS Statement Tee NLY Trend 27,95 €


Keijukaistenmaan herkkublogi: toukokuuta 2015\nLähettänyt Marianne klo 11.38 Ei kommentteja:\nVappu ja pienen pojan syntymäpäiväjuhlat. Lasten juhliin pitää aina kokeilla jotain uutta ja kivaa suolaista. Pitsa, se on kaikkien mieleen - mutta ei tälläkertaa perinteisessä muodossa. Hellapoliisin blogista löytyi kokeilemisen arvoinen ohje pizzakierteisiin. Vaikka näissä suolapaloissa on tulisiakin mausteita on ne myös lasten mieleen. Tulisuus ei kokonaisuudessa juurikaan maistu vaan salsasta tulee kierteisiin mukavaa potkua. Nämä olivat ehdottomasti yksi juhlien hitti.\n1 pkt tuorehiiva\nTaco Spice Mix-mausteseosta (oman maun mukaan)\n200 g salsakastiketta\n* Liuota hiiva kädenlämpöiseen veteen\n* Lisää suola, vehnäjauhot ja oliiviöljy\n* Kohota liinan alla parikymmentä minuuttia\n* Valmista sillä välin täyte\n* Paista jauheliha ja lisää sipuli\n* Mausta tacomausteella\n* Kaulitse taikina suorakaiteen malliseksi levyksi\n* Levitä pinnalle salsakastike, jauhelihatäyte, juustoraaste ja oregano\n* Kääri rullalle ja leikkaa noin 3 cm levyiksi viipaleiksi\n* Nosta palat leikkauspinta ylöspäin Bruno viinerivuokiin\n* Voitele munalla ja paista 225 asteessa noin 15 minuuttia tai kunnes pinta on saanut kauniin värin\nLähettänyt Marianne klo 10.48 Ei kommentteja:


Pääministeri: ¨Emme ota Slovakiaan yhtäkään muslimia¨ | RiippumatonMedia.com\nPääministeri: ¨Emme ota Slovakiaan yhtäkään muslimia¨\n7 maaliskuun, 2016 Riippumaton Media\t6 kommenttia\nSlovakian päämisteri Robert Fico lupasi kansalaisilleen ettei maahan tule muslimeita.\n¨Emme tuo Slovakiaan yhtäkään muslimia, koskaan. Me emme luo tänne minkäänlaista muslimiyhteisöä, koska he muodostavat turvallisuusriskin. On arvioitu että Eurooppaan tulee tänä vuonna yli miljoona pakolaista. Ei ole mahdollista integroida ihmisiä muista uskonnoista ja kulttuureista. Tämä on jotakin mitä me emme halua.¨\nPääministeri on tunnettu tiukasta linjastaan pakolaiskiintiöiden suhteen. ¨Slovakia ei tule alistumaan EU:n saneluun, emmekä hyväksy kiintiöitä. Me emme hyväksy suljettua muslimiyhteisöä Slovakiaan. Se olisi valtava uhka eurooppalaiselle elämäntavalle.¨\n¨EU:n pakolaispolitiikka on epäonnistunut, kuten Visegrad-ryhmän maat ovat varoittaneet.¨(Puola, Tsekki, Slovakia, Unkari.)\nVisegrad-ryhmän maat ovatkin olleet aktiivisia raja-aitojen rakentajia ja vaativat EU:a estämään pakolaisten tulon Eurooppaan.\nMielenkiintoa lisää vielä se seikka, että Fico on sosiaalidemokraatti ja moni Slovakialainen pitää hänen linjaansa aivan liian lievänä! sosiaalidemokraateilla Euroopassa voi olla hieman erilaisia mielipiteitä pakolaispolitiikasta, vai mitä Antti Rinne?\nItä-Euroopan maissa arvostetaan eurooppalaista kulttuuria ja halutaan suojella sitä islamisaatiolta.\n(lähde: WGP, kuva: aktuality.sk)\nEdellinen artikkeliBulgaria valmistautuu moniin uhkiin: Raja-aidat valmiinaSeuraava artikkeliLapsen seksuaaliseen ahdisteluun syyllistynyt vartijana työskentelevä somali: ¨Kulttuurierot syynä tekooni¨\n6 vastausta artikkeliin “Pääministeri: ¨Emme ota Slovakiaan yhtäkään muslimia¨”\n7 maaliskuun, 2016 07:00\nKATEKSI KÄY OLISIPA SUOMESSA SAMA LAKI KUN SLOVAKIASSA!!\nJallu Vaari sanoo:\n7 maaliskuun, 2016 09:10\nPäättäjiemme ja valtamediamme toimijoiden ÄO on ameeban tasolla, joten turha toivo.\n7 maaliskuun, 2016 07:32\nEi se lakien puutteisiin Suomessa kaadu. Meillä vain on johtajina munattomia, selkärangattomia, moraalittomia, täysin omaa ja etupiirinsä etuja ajavia iljettäviä maanpettureita.\n7 maaliskuun, 2016 12:49\nHyvä! Nyt on 4 maata minne paeta!!\nEI ISLAMILLE sanoo:\n7 maaliskuun, 2016 13:01\nVoisi pärjätä pienellä eläkkeellä paremmin siellä kuin täällä Suomessa.\nKateeksi käy näitä maita, jossa on jämäkät päättäjät ja jotka tuntevat oman historiansa. He eivät halua islamia enää koskaan, se on hyvin ymmärrettävää, sillä he ovat jo kokeneet sen. Onnittelut näille maille!\n30 huhtikuun, 2016 22:35\nKyllä puhuu suulla suuremmalla pääministeri jonka maa on saanut valtavat määrät rahaa ja tukea euroopasta. Nyt ko herra ilmoittaa ettei kanna mitään vastuuta yhteisen euroopan ongelmista. Rahahanat Slovakiaan pantava kiinni.


Microsoft Office 365 - Crayon Finland\nSinusta voi tuntua, kuin olisit kiipeämässä vuorelle, mutta me Crayonilla olemme tottuneet voittamaan haasteita. Parhaiden retkikuntien tapaan meiltä löytyy juuri oikea tiimi ja välineet, joita organisaatiosi tarvitsee Office 365:n valtaamiseen.\nOffice 365 tarjoaa käyttäjille joustavuutta, vertaansa vailla olevat välineet yhteistyöhön sekä pääsyn sovelluksiin missä tahansa ja miltä tahansa laitteelta. Kysymys kuuluukin, miten jo hankitut omistuslisenssit, käyttäjökohtaiset lisenssit sekä kaikki työntekijöiden käytössä olevat laitteet saadaan yhdistettyä järkeväksi ja kustannustehokkaaksi kokonaisuudeksi.\nMICROSOFT OFFICE 365 Valitse liiketoiminnallesi parhaiten sopiva ratkaisu\nMicrosoft Office 365 tarjoaa organisaatiollesi ratkaisun, joka joustaa liiketoimintasi tarpeiden mukaan.\nOffice 365:n käyttäjäkohtaisen lisensoinnin ansiosta säästät aikaa ja rahaa, kun yksittäisiä konekohtaisia lisenssejä ei enää tarvitse ostaa ja asentaa. Kaikilla käyttäjillä on pääsy Microsoft Office -sovelluksiin milloin ja mistä tahansa ja miltä tahansa laitteelta.\nOsallistu verkkokokouksiin tien päälläkin. Pääse käsiksi tiedostoihin mistä tahansa ja millä tahansa laitteella.\nYmpäri maailmaa sijaitsevien konesalien ansiosta Microsoft Online Services – palvelutasosopimukset (SLA) tarjoavat 99,9 %:n käytettävyyttä.\nSaat käyttöösi sovelluksien uusimmat ominaisuudet ilmaisilla päivityksillä heti, kun ne julkaistaan.\nOffice 2016 mukana Office 365 -paketissa\nOffice 2016 on uusimpia lisäyksiä Office 365 –palveluun, ja se on saatavana myös yksittäisenä lisenssinä. Office 2016 sisältää tukun uusia ominaisuuksia ja tarjoaa käyttäjille säännöllisempiä päivityksiä\nWHITEPAPER The Hybrid & the EA - Your Perfect Path to the Cloud\nPilviteknologioiden tarjoamat mahdollisuudet kustannussäästöihin ja tehokkuuden lisäämiseen huomioiden onkin syytä kysyä, mikseivät jo useammat organisaatiot ole muuttaneet koko lisenssiomaisuuttaan pilvipohjaiseksi?\nAnalyytikot ennustavat, että tulevaisuudessa hybridejä ympäristöjä ei nähdä pelkästään välivaiheena siirryttäessä käyttämään pilviteknologioita, vaan yhä useammat organisaatiot pitävät hybridiympäristöjä omiin tarpeisiin parhaana ja toimivimpana ratkaisuna.\nLue tarkemmin, kuinka muutokset vaikuttavat EA-sopimuksen kautta tarjottaviin tuotteisiin ja ratkaisuihin.


Uudistunut Helsingin Sanomat painetaan huipputekniikalla\nSanoma Osakeyhtiön uusi painokone Vantaan Sanomalassa otettiin koekäyttöön toukokuussa. Syys–lokakuun vaihteessa koneella painetaan jo kaikki Sanomalan lehdet. Uusi kone parantaa painojälkeä ja mahdollistaa neliväripainatuksen sanomalehden jokaiselle sivulla. Joustavamman lehdenteon myötä myös Helsingin Sanomien rakennetta uudistetaan.\nSanomalassa painetaan joka yö noin 350 000 lehteä. Lisäksi pääkaupunkiseudun ulkopuolelle meneviä Helsingin Sanomia painetaan Forssan ja Varkauden painoissa. Sanomalan vanhat koneet ovat 1970-luvulta ja lähes loppuun kuluneet. Uuden painokoneen hankinta on ollut Sanoma Osakeyhtiön suurimpia projekteja: projekti alkoi lähes kymmenen vuotta sitten ja hintaa sille kertyy noin 120 milj. euroa. Painokonetta varten Sanomalaan on rakennettu kokonaan uusi kiinteistö ja muun muassa postitusjärjestelmä on uusittu. Samalla on uusittu myös Forssan ja Varkauden painolaitoksia.\nEntistä tehokkaampi ja joustavampi paino\nUuden koneen myötä koko painamisen prosessi on uudistettu: yhä useampi vaihe on automatisoitu ja tuotanto tehostunut. Sanomalassa tämä merkitsee henkilökunnan vähenemistä noin 230 työntekijästä 170:een erityisesti ns. avustavien töiden, kuten paperirullien siirtelyn, vähentyessä. Henkilökunnan vähentyminen on tapahtunut vähitellen muun muassa eläkejärjestelyin. Jakoavaimen ja ruuvimeisselin käytön vähentyessä uuden koneen hoitajat ovatkin käyneet läpi mittavan koulutuksen, sillä kaikkea ohjataan nyt monimutkaisen tietojärjestelmän avulla. Itse painamisen lisäksi myös muita prosesseja, esimerkiksi postitusta, on tehostettu.\nMyös painon valvonta on automatisoitu, mikä parantaa laatua ja nopeuttaa painotyötä 1,5-kertaisesti. Nopeus ja virheettömyys ovatkin sanomalehtipainossa tärkeitä tekijöitä. Mikään vika ei saa pysäyttää koko prosessia. Jatkossa joustavuutta saadaan myös siten, että lehtiä painetaan kahden tai kolmen aikataulun mukaan. Osia lehdestä voidaan valmistaa etukäteen välivarastoon jakelua odottamaan.\nAikataulujen lisäksi joustavuutta tulee lisää itse lehden rakenteeseen. Sanomalan vanhat koneet pystyivät painamaan vain tasakokoisia liitteitä, jolloin sanomalehden A- ja C-osien ja B- ja D-osien piti olla yhtä paksuja. Jatkossa lehden eri osat voivat olla eri kokoisia. Myös lehden räätälöitävyyttä on mahdollista parantaa: tulevaisuudessa lehteen saadaan entistä enemmän alueellisia uutisia ja mainoksia.\nVaikka uusi kone on tehty Helsingin Sanomien tarpeisiin, voidaan sillä painaa myös muita lehtiä. Sanomalehtipaperin lisäksi kiiltäväpintaiset lehdet ja liitteet onnistuvat ns. heat-set uunin hankinnan myötä.\nHelsingin Sanomille uusi rakenne\nUuden koneen myötä myös Helsingin Sanomat uudistuu rakenteellisesti ja sisällöllisesti. Väri lehdessä lisääntyy, kun nelivärikuvia voidaan jatkossa painaa jokaiselle sivulle. Tämä merkitsee suurempia mahdollisuuksia toimituksen lisäksi lehden ilmoittajille. Sen sijaan typografiaa lehdessä ei uudisteta, vaan vuonna 2000 käyttöön otettu kirjasintyyppi säilyy.\nSyyskuun 30. päivänä lehden osastot siirtyvät uusille paikoilleen. Uudessa Hesarissa lehden luetuimmat osastot, kotimaan ja ulkomaan uutiset, siirtyvät heti ensimmäiseen osaan. Talous ja Urheilu-uutiset puolestaan muodostavat B-osan ja kaupunki- ja kulttuurisivut täyttävät C-osan. Eniten muuttuu D-osa, jonka alussa on tästä lähtien joka viikonpäivä erilaiset teemasivut, joiden pariin voi vaikka palata myöhemmin päivällä, jos aika ei aamulla ole riittänyt koko lehden lukemiseen. Lisäksi lehdessä on jatkossakin erilaisia liitteitä, kuten työpaikka- ja asuntoilmoitukset sunnuntaisin.


Jalon Rakentajat Oy - Jalon Rakentajat Oy\nJalon on vahva osaaja\nJalon on asuntotuotannon, kiinteistökehittämisen ja -sijoittamisen sekä vaativien urakkakohteiden vahva osaaja. Jalonin omistajana on liki 100-vuotias perheyritys, Toivakka-yhtiöt.\nJalonin menestystarina alkoi yli 30 vuotta sitten Mikkelistä. Toiminta on laajentunut viimeisen 10 vuoden aikana Itä-Suomen muihin suuriin kaupunkeihin: Kuopioon ja Joensuuhun. Vahva kehitys jatkuu nyt pääkaupunkiseudulla ja Etelä-Suomessa.\nYrityksemme perusarvo on ohjannut toimintaamme koko olemassa olomme ajan. Meille Jalon-rakentajilla asuntorakentaminen on aina edustanut vastuullisia ratkaisuja, kykyä toimia laadukkaasti haasteellisissakin tilanteissa, sekä ennen kaikkea luotettavuutta lunastaessamme asiakkaillemme ja yhteistyökumppaneillemme antamiamme lupauksia.